qundao/data-zh-poetry huggingface dataset:
回銮赵北口驻跸
作者：弘历
朝代：清
体裁：五言排律

丝柳护堤脩，南巡返翠斿。镜光倏改观，驹影信如流。渚馆聊停跸，芸斋一纵眸。远帆窗里度，永漏座中留。即景思江国，连程指帝州。明当辰弗集，预命罢龙舟。
回銮过三关再咏
作者：弘历
朝代：清
体裁：古风

三关兴京西，设险天锡久。然当我祖际，言创不言守。明兵倾国来，迎出攻而取。斩将与搴旗，纷彼败以走。乃知禦敌法，贵夺不贵受。如明之盛时，其边非不九。能入复能出，彼何曾掣肘。然在今言今，守实在九有。
回銮过吉阳
作者：弘历
朝代：清
体裁：古风

前日驱车去，迷离积雪铺。今日驱车回，雪消素色无。但闻土气香，那觉寒威俱。屈指四朝夕，改观顿尔殊。额手为农庆，吾岂徒游娱。
回马岭
作者：弘历
朝代：清
体裁：五言绝句

昔人回马地，进马跋岩扃。夫子有明训，功毋一篑停。
回马岭
作者：弘历
朝代：清
体裁：七言绝句

瞳昽日照紫芙蕖，石磴盘纡路转徐。传是真宗回马处，当年来为奠天书。
因斋戒进宫见路旁春耕者喜而有作·其一
作者：弘历
朝代：清
体裁：七言绝句

荷锸春耕正及时，停銮一览喜应知。茅檐亦有庞眉叟，扶杖来看力穑儿。
因斋戒进宫见路旁春耕者喜而有作·其二
作者：弘历
朝代：清
体裁：七言绝句

平林布谷未催耕，亚垄来牟绿已萌。何用金吾呼警跸，劝农一幅画中行。
团河行宫作
作者：弘历
朝代：清
体裁：古风

南苑例两宿，乃至黄新庄。旧宫莅新宫，相去廿里强。途近值多暇，绕道游何妨。团河实行宫，建因疏治方。是即凤河源，引流刷清长。略筑斋阁朴，亭台间置傍。乘閒聊一览，花柳佳韶芳。均缘甘澍优，万物庥春光。五字识心慰，既慰仍徬徨。曰此复何缱，殷勤在捷望。
团河行宫作
作者：弘历
朝代：清
体裁：七言律诗

团河本是凤河源，疏浚于傍筑馆轩。断手三年未一到，临看此日识长言。非关疏懒身无暇，惟爱朴淳志弗谖。流出清波刷浑水，资安永定意斯存。
团河行宫作
作者：弘历
朝代：清
体裁：七言律诗

宿雨曾惟一寸滋，麦无益袛濯花枝。溪斋山馆于焉候，梨白杏红正及时。岂不临芳堪悦目，却因待泽少閒思。隔年到那无言去，促就犹嫌鲜妥辞。
团河行宫作
作者：弘历
朝代：清
体裁：七言律诗

密云犹自恋春朝，行馆都无廿里遥。积雪郊原因罢猎，淰烟林木足供谣。弗孤搆筑一宵宿，聊答景光七字调。庚子壬寅兹丙午，五年瞬息片时消。
团河行宫作
作者：弘历
朝代：清
体裁：七言律诗

庚子于斯一度经，兹来信宿跸应停。落成则已数年阅，题句那辞七字宁。何必盆头花弄紫，即看墙角柳含青。因疏泉遂辟行馆，知过论中早自铭。
团河行宫八景 其一 璇源堂
作者：弘历
朝代：清
体裁：七言绝句

河源何事更称璇，玉润由来溯本然。洁治书堂俯嘉德，标其生亦在方圆。
团河行宫八景 其七 漪鉴轩
作者：弘历
朝代：清
体裁：七言绝句

水裔之轩漪鉴名，偶临遂与绎思精。漪常喻动鉴取镜，要在不波乃得平。
团河行宫八景 其三 归云岫
作者：弘历
朝代：清
体裁：七言绝句

假山既可称云岫，何必真云不可归。设果为霖自肤寸，继沾诚足泽农禨。
团河行宫八景 其二 涵道斋
作者：弘历
朝代：清
体裁：七言绝句

斋额奚因涵道称，绎思水德在清澄。内存心及外临事，舍二又将何所能。
团河行宫八景 其五 镜虹亭
作者：弘历
朝代：清
体裁：七言绝句

以照言波则曰镜，喻形映日又称虹。似兹假借诚繁矣，水本无知付以空。
团河行宫八景 其八 清怀堂
作者：弘历
朝代：清
体裁：七言绝句

堂临碧沼额清怀，白芷绿蒲景已佳。怀在胸中清在境，其间宾主认毋乖。
团河行宫八景 其六 狎鸥舫
作者：弘历
朝代：清
体裁：七言绝句

室如舫耳原非舫，取适名之曰狎鸥。我岂诗人卢杜类，箕畴惟是慎先忧。
团河行宫八景 其四 珠源寺
作者：弘历
朝代：清
体裁：七言绝句

团河本是凤河源，疏酾南流清助浑。必有司之惠万物，瓣香嘉澍吁垂恩。
团河行宫八景叠甲寅韵 其一 璇源堂
作者：弘历
朝代：清
体裁：七言绝句

美玉由来得号璇，然乎斯可證其然。设于运斗品次第，产处奚论方与圆。
团河行宫八景叠甲寅韵 其七 漪鉴轩
作者：弘历
朝代：清
体裁：七言绝句

漪为实象鉴虚名，虚实之间寓意精。设以南华齐物较，无风息照乃其平。
团河行宫八景叠甲寅韵 其三 归云岫
作者：弘历
朝代：清
体裁：七言绝句

今年春雨诚优渥，假岫真云任所归。一路菁葱看麦色，农祥稽首谢时禨。
团河行宫八景叠甲寅韵 其二 涵道斋
作者：弘历
朝代：清
体裁：七言绝句

物成形必有多称，水那知涵但自澄。裔侧书斋额涵道，涵乎澄也究谁能。
团河行宫八景叠甲寅韵 其五 镜虹亭
作者：弘历
朝代：清
体裁：七言绝句

镜非铜铸假名镜，虹不云拖幻喻虹。碧水虚亭焉识此，笑安名者祇空空。
团河行宫八景叠甲寅韵 其八 清怀堂
作者：弘历
朝代：清
体裁：七言绝句

八景兹来果称怀，拈吟触目得清佳。便宜最是今春者，曰雨曰旸总弗乖。
团河行宫八景叠甲寅韵 其六 狎鸥舫
作者：弘历
朝代：清
体裁：七言绝句

偶因乘暇翻唐句，卢杜诗中得狎鸥。笑彼犹然怀列子，舫斯无下亦无忧。
团河行宫八景叠甲寅韵 其四 珠源寺
作者：弘历
朝代：清
体裁：七言绝句

有流合识有其源，永定通津赖济浑。畿辅群生资乐利，康熙疏治久垂恩。
团河行宫即事
作者：弘历
朝代：清
体裁：七言律诗

南苑行宫称四处，其三为旧一新为。斋中每愧知过论，壁上频增即景诗。略慰仍希心不定，时阴忽霁泽难期。月官引见营门敞，惭是如何惬众思。
园中剪花令内侍恭进皇太后
作者：弘历
朝代：清
体裁：七言律诗

姹紫嫣红且慢论，会心万卉总金萱。生机颇惜当春剪，瑞色还欣带露繁。应有蝶期随步步，何须风信报番番。兰香萼绿仙家种，飞上萧台侍上元。
园中摘果恭进皇太后
作者：弘历
朝代：清
体裁：七言绝句

琉璃盘贮碎琼瑶，照眼清凉暑欲消。为进寿康供夏凊，西池六月胜秋朝。
园中摘果恭进皇太后
作者：弘历
朝代：清
体裁：七言绝句

黄沉朱实色凝霜，荟贮筠篮满意凉。日永西池琪树静，擎来不数五云浆。
园中摘花恭进圣母
作者：弘历
朝代：清
体裁：七言律诗

细检花裳与叶蓁，中涓高捧莫冲尘。香风逐路喷轻雾，喜气迎人报好春。遮莫宜诗供点缀，果然入画倍精神。上林饶有嫣风朵，为奉慈颜上巳辰。
园中芍药盛开恭奉皇太后游宴
作者：弘历
朝代：清
体裁：五言排律

公田膏泽足，上苑翠华移。喜睹慈颜豫，欣依爱日迟。锦丛迷蛱蝶，绿萼绽胭脂。堪作花王殿，疑逢梦雨祠。秾华天与丽，芳馥夏偏宜。晓露凝珠彩，如擎献寿卮。
园中获鹿分赐内外诸臣因成什
作者：弘历
朝代：清
体裁：七言律诗

蒙古王公视子孙，爱同耄耋进忠言。罢围讵是沽从谏，念众仍教普赐恩。园里试鎗还中鹿，天边设俎待烹豚。肥鲜分赉心萦远，捷报庶几过蜀门。
园人进蔬
作者：弘历
朝代：清
体裁：五言律诗

晚圃摘生翠，筠篮贮碧纤。嚼来刚熨齿，看去欲销炎。雨苋骊珠颗，烟葱碧玉尖。大官无异味，犹胜水晶盐。
园鹤
作者：弘历
朝代：清
体裁：七言绝句

园鹤年年饱稻粱，每因寻鹿试神鎗。一般都是仙家畜，无可欲惟尔所长。
围中
作者：弘历
朝代：清
体裁：古风

围中选胜坐翠垠，嘉树为盖莎为茵。时看足底飞白云，风吹落叶左右纷。目不见俗心无尘，我岂长林乐隐沦。颇觉巢由不我摈，隔川忽过苍鹿群。围远未致惊迸奔，择肥命中施花神。立毙其肉实鲜新，奔走蒙古及索伦。举火即析山之薪，割生炙熟不逡巡。鸾刀手试尝其�，呼前分赐饱德均。上下和乐胥欢欣，由来古俗匪自今。景宗小哉安足论。
围中获生麃致之避暑山庄即目得句
作者：弘历
朝代：清
体裁：七言绝句

生麃无数获围中，放入山庄枫桕丛。取之外囿置中囿，岂是深谋荀息同。
围中获白麃诗以纪之
作者：弘历
朝代：清
体裁：五言排律

瑞兽贶三灵，嘉符应六星。性驯岂铤走，质异似来庭。睛彩丹砂炼，毛章白玉亭。不教施赤羽，端合饲苍苓。词客希成颂，仙人夙驾軿。底须宣史馆，曾未注禽经。
围解八韵
作者：弘历
朝代：清
体裁：五言排律

围解万里远，怀纾午夜频。将军诚善守，天意本先仁。少挫终能胜，知难在审因。劳哉惟众士，予曰有良臣。更议�虚策，相筹应变神。兔营终讵脱，蠖屈乃求伸。重赏斯宁吝，明征要必申。舞干虽美事，何以谢军人。
固伦额驸超勇亲王策楞寿终诗以惜之
作者：弘历
朝代：清
体裁：七言律诗

丁年尚主令名闻，绝塞宣猷建伟勋。不必读书知大义，每于临阵冠三军。老成凋谢予忧尔，要寄畴咨子克云。重惜贤藩教侑庙，报功兼以劝忠勤。
固尔札庙火用唐韩愈陆浑山火和皇甫湜韵并效其体
作者：弘历
朝代：清
体裁：古风

拓土今踰吐谷浑，奚论逻逤将河源。何来狂童欲窃吞，再整戎车安轻轩。乱之不戢终自燔，师压波罗塔拉原。义所动彼亦履坤，诸鄂拓兵无际垠。狡计近窥喇嘛垣，盗驼马逃藉桑门。人思见日汝蔽暾，名佛弟子心狙猿。如鱼背龙窃友鼋，雕不搏鸮乃搏鹍。以致游魂远跳奔，衣黄空忝人中尊。固尔札本庵罗园，天人供养庄严繁。朝螺暮鼓法音喧，仲氏吹篪伯氏埙。刹竿高标金字幡，胡僧碧眼脱其裈。露两肩肘及两臀，羊鹿牛徒示三辕。天龙军迟属櫜鞬，修罗乾闼挟双轓。扫其秽迹风以㠾，火轮转法羞脤膰。炎官祝融朱云屯，烈飙出穴口如盆。铄金烂石焦洼樽，四大谁解无生言。那伽不为吐水翻，有其成之毁必反。宾头卢瞋目双䁔，如彼叶落还归根。净业何有于乌孙，创兴黄教骈肩跟。假藉敬佛市惠恩，亦欲贻法其曾元。二世灭裂不可援，狼贪虎攫难尽论。汝狡避祸来谒阍，膝前面陈涕渍痕。怜汝赉汝安汝魂，解衣推食奚汝冤。野心背德义何存，固应天殛绝尔飧。洛那各方非世婚，去岁劫撂遭尔昆。三窟未必容尔蹲，小大怨汝奚腾鶱。亦月申酉利复怨，销兵鱼海靖鲸鲲。璆琳琅玕贡昆崙，四西勒图何瞀昏。助逆不当遭劫焚，朅和韩韵足解烦，泰山北斗一抑扪。
固济尔巴图鲁璊绰尔图尽节诗
作者：弘历
朝代：清
体裁：古风

璊绰尔图者，索伦侍卫员。曾以血战功，因赐号旌贤。固济尔何谓，敢勇能摧坚。亦云其勇耳，大节乃炳然。兆惠定回城，驿章一一宣。云有玛穆特，被回掳去年。其人厄鲁特，随军厮役焉。将军遣侦骑，彼亦随往㫋。忽被贼回遮，众寡敌实难。矢尽守空屋，奋突挥以拳。莫宁察战没，岱屯命亦捐。璊绰尔图在，伤重饮剑艰。猝被生缚去，至霍集占前。卓立唾贼骂，裂眦发冲冠。巴图鲁侍卫，岂惧尔狂㹪。天兵今少至，数万继进连。以千敌尔万，汝灭踵不旋。霍集占乃怒，持刀向颈剸。其达什策凌，同时遭系牵。霍集占忿詈，尔厄鲁特人。唇齿应相依，何受中国官。铁钩钩四肢，其死最可怜。是皆所亲见，饰语敢取愆。徒以无足数，旦夕命苟延。渠逃定回城，乃复得见天。兆惠闻此语，既悦继涕涟。悦以我有人，涕以已所遣。据实历详陈，痛泪不忍看。心与帅臣同，恩加宁惜骈。为齿睢阳张，为舌常山颜。古有今岂无，诗录其人传。
固济尔巴图鲁璊绰尔图尽节诗
作者：弘历
朝代：清

璊绰尔图者，索伦侍卫员。曾以血战功，因赐号旌贤。固济尔何谓，敢勇能摧坚。亦云其勇耳，大节乃炳然。兆惠定回城，驿章一一宣。云有玛穆特，被回虏去年。其人厄鲁特，随军厮役焉。将军遣侦骑，彼亦随往旃。忽被贼回遮，众寡敌实难。矢尽守空屋，奋突挥以拳。莫宁察战役，岱屯命亦捐。璊绰尔图在，伤重饮剑艰。猝被生缚去，至霍集占前。卓立唾贼骂，裂眦发冲冠。巴图鲁侍卫，岂惧尔狂㹪。天兵今少至，数万继进连。以千敌尔万，汝灭踵不旋。霍集占乃怒，持刀向颈剸。其达什策凌，同时遭系牵。霍集占忿詈，尔厄鲁特人。唇齿应相依，何受中国官？铁钩钩四肢，其死最可怜。是皆所亲见，饰语敢取愆。徒以无足数，旦夕命苟延。渠逃定回城，乃复得见天。兆惠闻此语，既悦继涕涟。悦以我有人，涕以己所遣。据实历详陈，痛泪不忍看。心与帅臣同，恩加宁惜骈。为齿睢阳张，为舌常山颜。古有今岂无，诗录其人传。
圆明园初夏即景
作者：弘历
朝代：清
体裁：七言律诗

绿荫轩庭昼影移，清和时节午薰吹。巢残旧燕衔泥补，声涩新蝉度柳迟。逸兴惟凭佳句遣，忧怀未许近臣知。日长几暇翻芸简，还似当年下董帷。
圆明园四十景诗 其一 正大光明
作者：弘历
朝代：清
体裁：五言排律

胜地同灵囿，遗规继畅春。当年成不日，奕代永居辰。义府庭罗璧，恩波水泻银。草青思示俭，山静体依仁。只可方衢室，何须道玉津。经营惩峻宇，出入引贤臣。洞达心常豁，清凉境绝尘。每移云馆跸，未费地官缗。生意荣芳树，天机跃锦鳞。肯堂弥廑念，俯仰惕心频。
圆明园四十景诗 其三 九州清晏
作者：弘历
朝代：清
体裁：四言诗

昔我皇考，宅是广居。旰食宵衣，左图右书。园林游观，以适几馀。岂繄廊庙，泉石是娱。所志维何，煌煌御书。九州清晏，皇心乃舒。肯构孰责，继序在余。业业兢兢，奉此遗模。一念之间，敬肆攸殊。作狂作圣，系彼斯须。谓天可畏，屋漏与俱。谓民可畏，敢欺其愚。六膳八珍，牣乎御厨。念彼沟壑，曷其饱诸。水榭山亭，天然画图。瞻彼茅檐，痌瘝切肤。慎终如始，前圣之谟。呜呼小子，毋渝厥初。
圆明园四十景诗 其三十 澡身浴德
作者：弘历
朝代：清
体裁：古风

苓香含石髓，秋水长天色。不竭亦不盈，是惟君子德。我来俯空明，镜已默相识。鱼跃与鸢飞，如如安乐国。
圆明园四十景诗 其三十七 廓然大公
作者：弘历
朝代：清
体裁：古风

有山不让土，故得高嶬嶬。有河不择流，故得宽瀰瀰。是之谓大公，而我以名此。偶值清晏间，凭眺诚乐只。识得圣人心，闻诸程夫子。
圆明园四十景诗 其三十三 接秀山房
作者：弘历
朝代：清
体裁：五言律诗

烟霞供润浥，朝暮看遣兴。户接西山秀，窗临北渚澄。琴书吾所好，松竹古之朋。彷佛云林衲，携筇共我登。
圆明园四十景诗 其三十九 曲院风荷
作者：弘历
朝代：清
体裁：七言绝句

香远风清谁解图，亭亭花底睡双凫。停桡堤畔饶真赏，那数馀杭西子湖。
圆明园四十景诗 其三十二 蓬岛瑶台
作者：弘历
朝代：清
体裁：七言律诗

名葩绰约草葳蕤，隐映仙家白玉墀。天上画图悬日月，水中楼阁浸琉璃。鹭拳净沼波翻雪，燕贺新巢栋有芝。海外方蓬原宇内，祖龙鞭石竟奚为。
圆明园四十景诗 其三十八 坐石临流
作者：弘历
朝代：清
体裁：七言绝句

白石清泉带碧萝，曲流贴贴泛金荷。年年上巳寻欢处，便是当时晋永和。
圆明园四十景诗 其三十六 涵虚朗鉴
作者：弘历
朝代：清
体裁：五言律诗

涵虚斯朗鉴，鉴朗在虚涵。即此契元理，悠然对碧潭。云山同妙静，鱼鸟适清酣。天水相忘处，空明共我三。
圆明园四十景诗 其三十四 别有洞天
作者：弘历
朝代：清
体裁：五言绝句

几席绝尘嚣，草木清且淑。即此凌霞标，何须三十六。
圆明园四十景诗 其九 杏花春馆
作者：弘历
朝代：清
体裁：七言律诗

霏香红雪韵空庭，肯让寒梅占胆瓶。最爱花光传艺苑，每乘月令验农经。为梁谩说仙人馆，载酒偏宜小隐亭。夜半一犁春雨足，朝来吟屐树边停。
圆明园四十景诗 其二 勤政亲贤
作者：弘历
朝代：清
体裁：五言律诗

庭训昭云日，钦承切式刑。敕几宵岂暇，吁俊刻靡宁。一念徵蒙圣，群言辨渭泾。乾乾终始志，无逸近书屏。
圆明园四十景诗 其二十 澹泊宁静
作者：弘历
朝代：清
体裁：古风

青山本来宁静体，绿水如斯澹泊容。境有会心皆可乐，武侯妙语时相逢。千秋之下对纶羽，溪烟岚雾方重重。
圆明园四十景诗 其二十一 映水兰香
作者：弘历
朝代：清
体裁：七言律诗

园居岂为事游观，早晚农功倚槛看。数顷黄云黍雨润，千畦绿水稻风寒。心田喜色良胜玉，鼻观真香不数兰。日在豳风图画里，敢忘周颂命田官。
圆明园四十景诗 其二十七 西峰秀色
作者：弘历
朝代：清
体裁：古风

垲地高轩架木为，朱明飒爽如秋时。不雕不斲太古意，讵惟其丽惟其宜。西窗正对西山启，遥接峣峰等尺咫。霜辰红叶诗思杜，雨夕绿螺画看米。亦有童童盘盖松，重基特立孰与同。三冬百卉凋零尽，依然郁翠惟此翁。山腰兰若云遮半，一声清磬风吹断。疑有苾刍单上参，不如诗客窗中玩。结搆既久苍苔老，花棚药畤相萦抱。凭栏送目无不佳，趺榻怡神良复好。春朝秋夜值几馀，把卷时还读我书。斋外水田凡数顷，较晴量雨咨农夫。清词丽句个中得，消几丁丁玉壶刻。但忆趋庭十载前，徊徨无语予心恻。
圆明园四十景诗 其二十三 濂溪乐处
作者：弘历
朝代：清
体裁：古风

水轩俯澄泓，天光涵数顷。烂熳六月春，摇曳玻瓈影。香风湖面来，炎夏方秋冷。时披濂溪书，乐处惟自省。君子斯我师，何须求玉井。
圆明园四十景诗 其二十九 方壶胜境
作者：弘历
朝代：清
体裁：七言律诗

飞观图云镜水涵，拿空松柏与天参。高冈翙羽鸣应六，曲渚寒蟾印有三。鲁匠营心非美事，齐人扼掔只虚谈。争如茅土仙人宅，十二金堂比不惭。
圆明园四十景诗 其二十五 鱼跃鸢飞
作者：弘历
朝代：清
体裁：五言绝句

心无尘常惺，境惬赏为美。川泳与云飞，物物含至理。
圆明园四十景诗 其二十八 四宜书屋
作者：弘历
朝代：清
体裁：古风

秀木千章绿阴锁，閒閒远峤青莲朵。三百六旬过隙驹，弃日一篇无不可。墨林义府足优游，不羡长杨与馺娑。风花雪月各殊宜，四时潇洒松竹我。
圆明园四十景诗 其二十六 北远山村
作者：弘历
朝代：清
体裁：六言诗

矮屋几楹渔舍，疏篱一带农家。独速畦边秧马，更番岸上水车。牧童牛背村�，馌妇钗梁野花。辋川图昔曾见，摩诘信不我遐。
圆明园四十景诗 其二十四 多稼如云
作者：弘历
朝代：清
体裁：七言绝句

稼穑艰难尚克知，黍高稻下入畴咨。弄田常有仓箱庆，四海如兹念在兹。
圆明园四十景诗 其五 天然图画
作者：弘历
朝代：清
体裁：古风

我闻大块有文章，岂必天然无图画。茅茨休矣古淳风，于乐灵沼葩经载。松栋连云俯碧澜，下有修篁戛幽籁。双桐荟蔚矗烟梢，朝阳疑有灵禽哕。优游竹素夙有年，峻宇雕墙古所戒。讵无乐地资胜赏，湖山矧可供清快。岿然西峰列屏障，眺吟底用劳行迈。时掇芝兰念秀英，或抚松筠怀耿介。和风万物与同春，甘雨三农共望岁。周阿苔篆绿蒙茸，压架花姿红琐碎。徵歌命舞非吾事，案头书史閒披对。以永朝夕怡心神，忘筌是处羲皇界。试问支公买山价，可曾悟得须弥芥。
圆明园四十景诗 其八 上下天光
作者：弘历
朝代：清
体裁：六言诗

上下天水一色，水天上下相连。河伯夙朝玉阙，浑忘望若昔年。
圆明园四十景诗 其六 碧桐书院
作者：弘历
朝代：清
体裁：七言绝句

月转风回翠影翻，雨窗尤不厌清喧。即声即色无声色，莫问倪家狮子园。
圆明园四十景诗 其十 坦坦荡荡
作者：弘历
朝代：清
体裁：古风

凿池观鱼乐，坦坦复荡荡。泳游同一适，奚必江湖想。却笑蒙庄痴，尔我辨是非。有问如何答，鱼乐鱼自知。
圆明园四十景诗 其十一 茹古涵今
作者：弘历
朝代：清
体裁：七言律诗

广厦全无薄暑凭，洒然心境玉壶冰。时温旧学宁无说，欲去陈言尚未能。鸟语花香生静悟，松风水月得佳朋。今人不薄古人爱，我爱古人杜少陵。
圆明园四十景诗 其十七 鸿慈永祜
作者：弘历
朝代：清
体裁：七言排律

原庙衣冠古昔沿，天兴神御至今传。有承秩秩斯为美，对越昭昭俨在天。春露秋霜兴感切，瞻云就日致孚乾。式思曩昔含饴泽，敢缺因时献果虔。实实閟宫龙接宇，深深元寝凤翔筵。羹墙如见依灵囿，朔望来斋比奉先。扣器黄金仍两序，泠箫白玉备宫悬。万年佑启垂谟烈，继序兢兢矢勉旃。
圆明园四十景诗 其十三 万方安和
作者：弘历
朝代：清
体裁：五言律诗

作室轩而豁，当年志若何。万方归覆冒，一意愿安和。触景怀承器，瞻题仰偃波。九年遗泽在，四海尚讴歌。
圆明园四十景诗 其十九 日天琳宇
作者：弘历
朝代：清
体裁：五言绝句

天外标化城，不许红尘杂。云台宝网中，时有钟鱼答。
圆明园四十景诗 其十二 长春仙馆
作者：弘历
朝代：清
体裁：五言律诗

常时问寝地，曩岁读书堂。秘阁冬宜燠，虚亭夏亦凉。欢心依日永，乐志愿春长。阶下松龄祝，千秋奉寿康。
圆明园四十景诗 其十五 山高水长
作者：弘历
朝代：清
体裁：五言律诗

重构枕平川，湖山万景全。时观君子德，式命上宾筵。湛露今推惠，彤弓古尚贤。更殷三接晋，内外一家连。
圆明园四十景诗 其十八 汇芳书院
作者：弘历
朝代：清
体裁：七言绝句

书院新开号汇芳，不因叶错与华裳。菁莪棫朴育贤意，佐我休明被万方。
圆明园四十景诗 其十四 武陵春色
作者：弘历
朝代：清
体裁：七言绝句

复岫回环一水通，春深片片贴波红。钞锣溪不离繁囿，只在轻烟淡霭中。
圆明园四十景诗 其四 镂月开云
作者：弘历
朝代：清
体裁：五言排律

云霞罨绮疏，檀麝散琳除。最可娱几暇，惟应对雨馀。殿春饶富贵，陆地有芙蕖。名漏疑删孔，词雄想赋舒。徘徊供啸咏，俯仰验居诸。犹忆垂髫日，承恩此最初。
圆明园四十景诗 其四十 洞天深处
作者：弘历
朝代：清
体裁：古风

幽兰泛重阿，乔柯幕憩榭。牝壑既虚寂，细瀑时淙泻。瑟瑟竹籁秋，亭亭松月夜。对此少淹留，安知岁月流。愿为君子儒，不作逍遥游。
圆明园牡丹已开遥咏常年在圆明园牡丹开时无不望雨者故排宴玩赏十岁而一二耳兹鼠姑已放云汉复赓适斋祷宫中不复命驾匪慕彻悬之名盖以常年此际即在锦丛绣径边未尝不望云蹙额则不驻行时之跸转可解对景之清忧或不致以杀风景贻笑女夷耶
作者：弘历
朝代：清
体裁：七言律诗

苑丞瓶贮露苞新，报我栏边花信频。若忆迩年重望雨，幸逢今岁尚馀春。日来委积应无那，卉里风流孰与伦。镂月开云轩好在，可容常自对愁人。
圆明园画禅室对雪有作
作者：弘历
朝代：清
体裁：五言律诗

积素山逾远，寒侵夕益繁。节真应大雪，景恰媚名园。鹤讶翔松顶，蝗知避麦根。竹炉新仿得，活火正温存。
圆朗斋
作者：弘历
朝代：清
体裁：七言绝句

一片湖光呈面前，开奁似镜朗而圆。偶来凭照拟自问，方寸如斯然不然。
圆朗斋
作者：弘历
朝代：清
体裁：古风

仁圆义则方，礼立智期朗。山水足是斋，仁智惬所赏。昆明沧池俯，万寿高峰仰。俯仰入澄观，心与天地广。廓然应物来，淳风庶可仿。
圆朗斋
作者：弘历
朝代：清
体裁：七言绝句

仁德为圆智德朗，曰山曰水备于斯。斋堂各取名言额，即目无非会理时。
圆朗斋
作者：弘历
朝代：清
体裁：古风

依然山水间，妙趣托仁智。仁圆智欲朗，体用具深义。如山亦有峰，圆峤登所自。如水亦有波，朗照含品类。合撰视此斋，以受万物备。
圆朗斋
作者：弘历
朝代：清
体裁：七言绝句

昆明百顷碧澄鲜，镜影当前朗且圆。触目会心无尽藏，化机岂止在鱼鸢。
圆朗斋
作者：弘历
朝代：清
体裁：古风

朗弗圆近察，圆弗朗近浑。相资乃得彰，应物胥逢原。山仁圆固然，水智朗斯存。斋于山水间，二义寓同根。设曰请进之，即景乾之元。
圆朗斋
作者：弘历
朝代：清
体裁：七言绝句

水山仁智乐斯兼，智朗仁圆体物拈。试看波心峰影印，至流动处至澄恬。
圆朗斋
作者：弘历
朝代：清
体裁：古风

润土物熙怡，晴旭春和盎。妙矣天一笑，条鬯被万象。对时惟予职，体乾更予仿。静实动之根，元者善之长。试看造化功，夫何有偏党。橐籥奉大圆，洞属悬日朗。顾名每思义，敢曰恣偃仰。
圆朗斋
作者：弘历
朝代：清
体裁：古风

虚斋构山腰，昆明俯滉瀁。即境与之名，两言曰圆朗。圆实仁之体，朗则智之象。智仁乐并兼，会心在俛仰。察察为明者，与此殊霄壤。
圆池
作者：弘历
朝代：清
体裁：古风

圆池圆中规，恰似月之满。石洞在其上，夏凉而冬暖。
圆池
作者：弘历
朝代：清
体裁：五言绝句

圆池圆象天，泉源清泠然。岂必拘上下，易象称韦编。
圆池
作者：弘历
朝代：清
体裁：五言绝句

圆池方之上，堪舆含至理。得气擅清轻，应较下为美。
土墙
作者：弘历
朝代：清
体裁：古风

苑西五尺墙，筑土�年矣。昔习虎神鎗，每尝临莅此。木兰毙于菟，不一盖已屡。土墙久不试，数典忍忘尔。得新毋弃旧，可以通诸理。
土尔扈特汗渥巴锡等至伊绵峪朝谒诗以纪事
作者：弘历
朝代：清
体裁：七言律诗

通使曾经丙子年，兹徕统部不期然。名编典属非招致，礼肄鸿胪合惠宣。类已全归众蒙古，峪徵嘉兆信伊绵。无心蜀望犹初志，天与钦承益巩虔。
土木堡
作者：弘历
朝代：清
体裁：七言律诗

缪寻遐迹剩荒城，鱼鲁谁知统漠名。寇相难希作孤注，沛公差可喻分羹。一时莫禦天骄逞，千古无忧野卉荣。讵有閒情凭吊昔，存亡毕竟孰凡荆。
土默忒
作者：弘历
朝代：清
体裁：古风

部名虽异族类同，犬牙相入分提封。执役鞠�皆虔恭，百年休息鬯皇风。致兹岂易凛予衷。
圣化寺前墅作
作者：弘历
朝代：清
体裁：五言律诗

圣化千春寺，尧恩万古川。髫龄忆侍从，耄耋佛仔肩。御辇近三里，凭轩阅五年。光阴诚迅矣，学业故依然。
圣化寺溪堂作
作者：弘历
朝代：清
体裁：古风

泉宗圣化寺，相去不三里。归路所必经，便以寻逦迤。溪堂寺之南，水映山光美。乘凉小憩息，松下风披喜。触处忆承欢，圣踪犹堪指。
圣因综绘阁
作者：弘历
朝代：清
体裁：七言律诗

圣因寺侧有离宫，综绘于斯结搆同。亦已年深看松老，虽云春过尚花红。回溪水色全归澹，别嶂钟声藉悟空。空澹中应不生念，念驰明圣昔民风。
圣因行宫即景·其一
作者：弘历
朝代：清
体裁：七言律诗

离宫当日咏卷阿，春暮巡方此重过。遥岫开云飞翠嫩，丛兰经雨送馨多。平陵塔矗玲珑影，俯瞰舟回潋滟波。陶冶性灵欣始遇，远风何处递笙歌。
圣因行宫即景·其二
作者：弘历
朝代：清
体裁：七言律诗

檀栾脩竹涧岩纡，极顶轩亭俯碧湖。真副其名非谬也，不孤我咏则然乎。请看春物因时鬯，能使神心与静俱。承志宫中养天下，千秋万岁奉慈娱。
圣感寺眺远
作者：弘历
朝代：清
体裁：古风

西山至此更无山，故是明堂结局处。南临平野千里馀，况鲜林岚蔽亏虑。我诣精蓝礼佛罢，山斋虽小足清趣。穷目何须百尺楼，因迥为高万景赴。夙闻圣感结遐想，不见云窗见烟树。今朝搴幌俯帝畿，瀛海蓬山乃毕露。因知见不贵拘墟，天高鉴卑理则固。
圣母周年忌辰躬诣祭奠诗述哀悃
作者：弘历
朝代：清
体裁：七言律诗

痛定回思痛转深，匆匆周忌倏兹临。终身丧识终身恨，一日远牵一日心。大庆九旬望虚掷，承欢卌载梦空侵。宝城设奠徒呼抢，僾忾音容何处寻。
圣母奄弃倏临月祭触绪成章拊膺志痛
作者：弘历
朝代：清
体裁：七言律诗

懵然不计朝和暮，忽忽匆匆月祭临。仪幔经棚虚供养，电埏石火迅光阴。有如是抱终天恨，无可之施爱日心。四十二年消底事，袛馀悲切与忧沈。
圣母梓宫安奉地宫诗以志痛
作者：弘历
朝代：清
体裁：五言律诗

龙輴驾已乘，片刻驻难增。临穴惴其慄，百身赎莫能。无言惟泣血，有恨益填膺。藏地曷其忍，呼天渺弗应。
圣母登舍利塔恭纪
作者：弘历
朝代：清
体裁：七言律诗

永佑寺中舍利塔，圣慈每到必躬登。八旬有一如常健，亿万斯年信可徵。天与寿因德与寿，欢无胜更爱无胜。九层窣堵夫何幸，视履恒瞻福履增。
圣母皇太后奄弃藐躬攀号莫及痛摧肺腑虽擗踊不足申哀神魂悲恋末由稍释倚庐苫块之中竟夕不能成寐因占挽词腹藁口授廷臣缮录用展哀愫
作者：弘历
朝代：清
体裁：七言律诗

奉时行庆期慈豫，抢地呼天弃藐躬。讵数姒任称古季，由来尧舜号宫中。八旬六寿尊荣享，四十二年孝养空。夫复何言吾罪耳，痛心泥首眄苍穹。
在京王大臣复报京师得雨诗以志慰
作者：弘历
朝代：清
体裁：五言律诗

亦是初三雨，均沾二寸深。才嫌风日燥，即沐泽膏斟。咨尔勿相颂，惟予益励钦。燕南连赵北，不日可闻音。
在京王大臣奏报西成已定晴雨应时喜而志怀
作者：弘历
朝代：清
体裁：七言绝句

京畿绥屡实三年，又报秋霖润麦田。此庆岂其人力致，益因心慰益兢虔。
地黄反苏轼诗意舟中馀暇观书消闷因咏其事
作者：弘历
朝代：清
体裁：古风

东坡咏地黄，盖述白居易。二人胥佳材，摅其牢骚意。然于理未明，不免辞害义。药非刍秣物，地黄药之类。白在伤饥民，苏譬热中辈。喻刺莫弗可，按事则乖戾。马之贤在德，奚用光照地。即今天闲中，少言万千积。一一饲地黄，可知无其事。又如外马厂，几万难数计。内外各蒙古，盈谷匝川骑。此事从未闻，此术实艰致。夏虫而语冰，白苏中斯议。
均窑碗歌
作者：弘历
朝代：清
体裁：古风

承浆小盂谓之碗，古惟用木因从木。越器始乃出中唐，椎轮其制犹淳朴。均窑创宋脩内司，黛质冰纹润如玉。方瓶圆碟时或见，完全斯碗看诚独。八棱分瓣如菱花，底圆铁色为之足。细铜钳口具深意，饕餮寓戒恣贪欲。寻常饮食未可用，那许腥荤污清穆。宜盛明水取方诸，遥酹柴桑以黄菊。
坐云栖寺静室复得四绝句·其一
作者：弘历
朝代：清
体裁：七言绝句

径入筼筜心洗尘，春山过雨霁光新。浙中僧院斯为最，不事庄严事朴淳。
坐云栖寺静室复得四绝句·其三
作者：弘历
朝代：清
体裁：七言绝句

一心念六字真言，衣钵何曾传子孙。监院岁除依例换，莲池家法喜犹存。
坐云栖寺静室复得四绝句·其二
作者：弘历
朝代：清
体裁：七言绝句

静室三间对碧崚，花香鸟语处心徵。雨旸时喜宜菜麦，笑我斯之静未能。
坐云栖寺静室复得四绝句·其四
作者：弘历
朝代：清
体裁：七言绝句

金刚真迹弆香光，索看重题逸兴偿。四句本来无一字，更何须辨幻和常。
坐云罩寺阁得诗四首·其一
作者：弘历
朝代：清
体裁：七言绝句

上方小憩复前行，怪石奇松面面迎。阴巘雪凝尚冬色，阳崖泉落是春声。
坐云罩寺阁得诗四首·其三
作者：弘历
朝代：清
体裁：七言绝句

至止高峰拾级攀，两年曾未叩云关。僧无识字楞严掩，仍付阿难辨八还。
坐云罩寺阁得诗四首·其二
作者：弘历
朝代：清
体裁：七言绝句

策马崎岖栈路遵，老松春日也精神。青云丛里寻常过，都是龙门传内人。
坐云罩寺阁得诗四首·其四
作者：弘历
朝代：清
体裁：七言绝句

开窗纵目寺楼清，万壑烟收畅好晴。将谓侍臣知有喜，岂知喜在利春耕。
坐冰床至悦心殿
作者：弘历
朝代：清

筠冲锡宴有余闲，琼岛韶光暖镜间。尚可翠鸾轻舵试，徐过玉蝀一桥弯。冻酥岸觉看波漾，春到物知听雁还。今日悦心真恰当，窗凭积素慰开颜。
坐冰床至悦心殿
作者：弘历
朝代：清
体裁：七言律诗

筠冲锡宴有馀间，琼岛韶光暖镜间。尚可翠鸾轻柁试，徐过玉蝀一桥弯。冻酥岸觉看波漾，春到物知听雁还。今日悦心真恰当，窗凭积素慰开颜。
坐冰床至琼华岛
作者：弘历
朝代：清
体裁：五言律诗

宴赉有馀暇，琼华欲陟临。不殊渡湖面，直可步波心。轣辘徐依岸，嵯峨近出林。六花希过腊，即景望春阴。
坐冰床至画舫斋题句
作者：弘历
朝代：清
体裁：七言律诗

冰上拖床殊泛舫，斋中凭冻又凝波。两般名实都无藉，七字形容当若何。因悟世间称与谓，那非幻里揣而摩。以斯义置欧阳氏，创见还矜略胜他。
坐冰床至镜清斋
作者：弘历
朝代：清
体裁：古风

太液平铺镜，冰床其面辗。行至池上斋，一镜又重展。镜虽殊大小，照弗妍媸舛。要在无成见，顺应因物辨。趣符定性书，絜政吾当勉。
坐冰床至镜清斋
作者：弘历
朝代：清
体裁：五言律诗

新正礼初地，跸转尚辰牌。可以趁馀暇，因之游水斋。拖床轣冰沼，凝镜护池阶。别有会心处，四章各寓怀。
坐冰床至镜清斋因题句
作者：弘历
朝代：清
体裁：七言律诗

行水惟舟行陆舆，于冰二者总成虚。嘉兹适用他难驾，亦曰乘时功可居。遂至清斋在壶似，仍凭镜沼擘奁如。春屏春帖黏人日，颂有规焉足启予。
坐冰床至镜清斋因题四绝句·其一
作者：弘历
朝代：清
体裁：七言绝句

水阁如临水裔悬，坐冰床处似登船。中流那藉帆和桨，霹雳声中到岸边。
坐冰床至镜清斋因题四绝句·其三
作者：弘历
朝代：清
体裁：七言绝句

萧疏岸柳远烟浮，心不波澜坐似舟。可傲山阴王逸少，别开生面镜中游。
坐冰床至镜清斋因题四绝句·其二
作者：弘历
朝代：清
体裁：七言绝句

回首云楣额远帆，江天遐趣寄心缄。却如呼出髯翁语，赢是冰光大不凡。
坐冰床至镜清斋因题四绝句·其四
作者：弘历
朝代：清
体裁：七言绝句

片时随亦到溪斋，门里冰池近齧阶。题壁已成隔年句，于斯乃易说忘怀。
坐千尺雪烹茶作
作者：弘历
朝代：清
体裁：古风

千尺雪原拟议名，名实毕竟难相争。譬如颠翁临大令，真者在前终不成。昨于泉上已喜雪，今乃泉上更喜晴。汲泉便拾松枝煮，收雪亦就竹炉烹。泉水终弗如雪水，以来天上洁且轻。高下品诚定乎此，惜未质之陆羽经。
坐含经堂有咏
作者：弘历
朝代：清
体裁：七言律诗

含经数典自长春，意在耽书有宿因。枕葄欣他趣无尽，就将惭我学非醇。徒成据榻时时憩，那是铭盘日日新。半晌清游诗数首，言旋宜矣漏过辰。
坐天成寺楼得句命尹继善和韵
作者：弘历
朝代：清
体裁：七言律诗

石级高萦策马登，春山羃䍥晓烟澄。峰排两闼争辉日，涧转千盘尚带冰。松较六朝还更古，天悬一镜不须镫。寺楼老翰相携坐，问尔栖霞可得能。
坐拖床游昆明湖诸胜即事有作
作者：弘历
朝代：清
体裁：七言律诗

拖床鳞次候河干，西望平铺镜浦宽。冰履行因冻未解，春迟立致候犹寒。柳丝拂岸黄微染，草纽侵堤绿渐攒。万物向韶都乐意，吾民和豫易图难。
坐春雨轩书事
作者：弘历
朝代：清
体裁：七言律诗

春雨优沾五寸诚，所欣清晓未开晴。前年名副游盘去，昨岁孤名巡晋行。此日顾瞻额幸慰，一时徙倚意犹萦。夏初恐似辛亥况，祈穑那纾片刻情。
坐槃阿精舍即事
作者：弘历
朝代：清
体裁：古风

古中盘今慧因寺，其傍精舍名槃阿。六年一瞬坐十笏，光阴石火真无何。果然中盘胜以石，攒簇硱磳窗前罗。萧谡虬龙声偃盖，漻戾琴瑟响荅歌。上松下水各享帚，会于此实致中和。天地位焉万物育，在此在彼孰知么。
坐槃阿精舍复成长歌志兴
作者：弘历
朝代：清
体裁：古风

晓云欲散曦光放，弗暄弗寒气和盎。昨已传宣游中盘，石栈跋骢兴言畅。郁葱小步入古松，摇刖迎面排雄嶂。阴岭积雪色浮凉，瀑水结冰波底漾。磴道千转至招提，下马易舆径上隮。石梯百级懒步屧，笑我而今何怯兮。侍卫前后互扶拥，陟高易似行平低。已逸人劳讵弗念，世事有齐有不齐。为门为室夙所识，一礼能仁万虑息。襌僧相对不言禅，禅亦不离空与色。即色即空瀑沦涟，非空非色山崱屴。崱屴沦涟万古斯，安用九年面岩壁。超然妙荟盘之阿，东首精舍栖岋峨。蜃窗纳秀试俯望，青萦紫逻纷骈罗。数来此数有奇会，亦不知其来从何。但觉陡崖千仞处，惜哉山骨镌增多。
坐横云馆得句
作者：弘历
朝代：清
体裁：古风

负尾一拳石之多，丛生古木殊骈罗。曲廊团圞辟月户，中有云馆栖青螺。玩水不足玩山屋，知乐仁乐同清淑。何当肤寸蔚英英，为雨润资南亩俶。
坐泗水源上作
作者：弘历
朝代：清
体裁：古风

陪尾真宝藏，灵泗山根伏。回回出乳窦，元气滋渗漉。胚胎转天轮，鸿濛运地轴。夏凉却冬温，襟岳而带渎。我来源上坐，首春清且淑。四山叶尚黄，一川藻常绿。信可鉴毛发，宁当论缨足。缅怀子在处，千秋示理躅。不称俗虑蠲，直可道心复。
坐金莲池上用白居易寄韬光禅师韵
作者：弘历
朝代：清
体裁：五言律诗

最爱翠鬟处，因之白足家。鸟衔飞叶竹，鱼上落溪花。倡和成陈迹，林泉自道芽。上人者个在，不领一杯茶。
坐龙井上烹茶偶成
作者：弘历
朝代：清
体裁：七言律诗

龙井新茶龙井泉，一家风味称烹煎。寸芽生自烂石上，时节焙成谷雨前。何必凤团誇御茗，聊因雀舌润心莲。呼之欲出辨才在，笑我依然文字禅。
坤宁宫祀灶日作
作者：弘历
朝代：清
体裁：七言律诗

廿三神祀举坤宁，天地帡幪普锡灵。屈指岁除值来复，问躬帝史几高龄。曰惭曰感诚难尽，或没或存正可听。七字促成殿诸什，三朝与物庆初青。
垂钓
作者：弘历
朝代：清
体裁：古风

富春以钓隐，磻溪以钓显。亦各适其适，何系竿与线。跂石临澄渚，秋水泠然善。垂丝致喁嘬，岂为烹鬵甗。隐显非我为，潜跃任彼转。渺瀰眄烟波，兴正复不浅。
埋轮图
作者：弘历
朝代：清
体裁：古风

东汉士林重气节，岳岳丹衷多热血。跋扈将军势正雄，御史埋轮轮轴折。狐狸不问问豺狼，棱棱正气如干将。广陵剧贼知感泣，千秋佳话传馀芳。吁嗟尧草知指佞，从古形端斯表正。披图恍如见此人，监史常临倍勤政。
城子山
作者：弘历
朝代：清
体裁：五言排律

一朵紫芙蓉，琳宫最上重。自遥先罨画，未到已闻钟。玉宇常经想，丹梯试一从。迥然出云雾，真足豁心胸。香界夏中静，翠峰雨后浓。瑶题悬宝构，云日仰尧容。
城子山
作者：弘历
朝代：清
体裁：七言律诗

落空钟韵一声传，盘径花宫忽现前。芳树浓阴逮首夏，好山清别向三年。青郊俯畅新耕遍，绿字閒拈旧作悬。最喜晴明引遥目，居庸排户入青莲。
堤上·其一
作者：弘历
朝代：清
体裁：七言绝句

宿雾徐开晓日暾，大堤廿里度轻轩。左凭绿野右运水，通漕筹农意各存。
堤上·其一
作者：弘历
朝代：清
体裁：七言绝句

有务不妨寒里去，无花漫道雾中看。日高旋辔澄雰翳，近墅遥村入览宽。
堤上·其三
作者：弘历
朝代：清
体裁：七言绝句

有时按辔一鸣鞭，万姓随行相后先。问此人情何以得，自维爱养亦多年。
堤上·其三
作者：弘历
朝代：清
体裁：七言绝句

浑流十里去堤遥，滩地芊芊茁绿苗。疏易尾闾筹目下，穷黎或得免漂摇。
堤上·其二
作者：弘历
朝代：清
体裁：七言绝句

新蒲嫩芷集鴐凫，西淀驱来果信无。闻道昔年行水猎，每于近此放黄舻。
堤上·其二
作者：弘历
朝代：清
体裁：七言绝句

麦苗芃绿柳丝黄，蜗舍渔舟近水乡。日日迎人融冶递，果然有脚是春光。
堤上·其四
作者：弘历
朝代：清
体裁：七言绝句

雪融膏润麦含含，馺娑春堤镜影涵。一夜踟躇今慰念，况看佳景似江南。
堤上三首·其一
作者：弘历
朝代：清
体裁：七言绝句

视事馀閒一命舆，清漪多日未临诸。谁知景不怨抛却，水态山容故起予。
堤上三首·其三
作者：弘历
朝代：清
体裁：七言绝句

湖水今年较昔强，雨艰未误插籼秧。夏霖昨岁虽成弊，利伏其间兹获偿。
堤上三首·其二
作者：弘历
朝代：清
体裁：七言绝句

稻塍豆埂皆芃绿，柳岸兰堤互映青。细验田功原不误，今朝稍觉我心宁。
堤上偶成
作者：弘历
朝代：清

运河转漕达都京，策马春风堤上行。九里岗临御黄坝，曾无长策只心惊。
堤上偶成·其一
作者：弘历
朝代：清
体裁：七言绝句

运河转漕达都京，策马春风堤上行。九里岗临禦黄坝，曾无长策祇心惊。
堤上偶成·其三
作者：弘历
朝代：清
体裁：七言绝句

铺路苍黎日觐光，京垓兆亿数犹强。皆资饥食寒衣者，奚怪丝粮价不昂。
堤上偶成·其二
作者：弘历
朝代：清
体裁：七言绝句

半是郊村半水庄，轻风马上晓犹凉。韶光南国不相让，已见沿堤柳色黄。
堤上偶成·其四
作者：弘历
朝代：清
体裁：七言绝句

宿迁迤逦接桃源，泽国观民鲜饱温。侍卫囊金分赐与，惭无暇计子舆论。
堤上四首·其一
作者：弘历
朝代：清
体裁：七言绝句

淮北由来本瘠土，六塘疏治起耕畬。迎銮万姓休称颂，为汝宵衣尚悯如。
堤上四首·其一
作者：弘历
朝代：清
体裁：七言绝句

视事批章尚有閒，因之途便赏湖山。天空水阔蓬莱境，不数会稽镜里间。
堤上四首·其三
作者：弘历
朝代：清
体裁：七言绝句

夹堤栽柳为河防，高下成行护野塘。却是春风不相让，轻摇丝缕半薰黄。
堤上四首·其三
作者：弘历
朝代：清
体裁：七言绝句

昆明池匪汉时功，习战艨艟列水中。一以驯劳一缀景，岂因无故事兵穷。
堤上四首·其二
作者：弘历
朝代：清
体裁：七言绝句

累迹摩肩堤上铺，果看气象较前苏。宁徒云慰毕吾事，骈叠恩纶有后图。
堤上四首·其二
作者：弘历
朝代：清
体裁：七言绝句

西界明湖东稻田，新秧率已茁芊芊。斯时复雨真复好，又觉翘云心企然。
堤上四首·其四
作者：弘历
朝代：清
体裁：七言绝句

大堤内外麦菁葱，食接青黄跂望中。趋觐万民略尘坱，恰欣细雨润濛濛。
堤上四首·其四
作者：弘历
朝代：清
体裁：七言绝句

轻舆澶漫试沿堤，万寿山光霭若低。欲识园成年近远，种来榆柳绿阴齐。
堤上漫成四首·其一
作者：弘历
朝代：清
体裁：七言绝句

避泞因为堤上行，不妨百里略纡程。仆人莫谓仍前近，豫立应知幸遇晴。
堤上漫成四首·其三
作者：弘历
朝代：清
体裁：七言绝句

夹束双堤中运河，秋霖堤外尚渟波。黄流咫尺临西岸，蹙额修防竟若何。
堤上漫成四首·其二
作者：弘历
朝代：清
体裁：七言绝句

楗茭堤上积崇墉，意外云当备急工。帑项岁支应用此，未经见处可能同。
堤上漫成四首·其四
作者：弘历
朝代：清
体裁：七言绝句

有堤未若无堤好，既有安能复使无。大禹为臣君是舜，想当束手况云吾。
堤头村
作者：弘历
朝代：清
体裁：古风

堤头以上至南仓，旧固有堤卑且薄。东淀北运行夏潦，不能疏泄反搏跃。前年简畀共咨诹，穷源达委细筹度。长堤一律改叠道，相地之宜木桥作。引河开宽更浚深，即有盛涨易消落。塌河七里以次达，不由海河归海若。海不受水破群言，各泄并行自趋壑。一劳永逸讵敢必，多宣少壅或先著。
堤柳
作者：弘历
朝代：清
体裁：古风

堤柳以护堤，宜内不宜外。内则根盘结，禦浪堤弗败。外惟徒饰观，水至堤仍坏。此理本易晓，倒置尚有在。而况其精微，莫解亦奚怪。经过命补植，缓急或少赖。治标兹小助，探源斯岂逮。
堤柳
作者：弘历
朝代：清
体裁：古风

治湖必治堤，护堤率以柳。薰黄窣长条，左宜而右有。鹭猜舞翿无，鱼认钓丝否。成林我始来，少暇亦无咎。
堪达汉
作者：弘历
朝代：清
体裁：五言律诗

似鹿魁而壮，如驴逸且颀。驰山艰却缓，履洳迅如飞。项似垂膺鞅，角堪为指机。释名翻尔雅，□兽是耶非。
塔儿头歌
作者：弘历
朝代：清
体裁：古风

深林大谷太古然，林有落叶谷有泉。泉渟叶积成锈水，渍泥蔓草相连牵。草腐为壤壤生草，月长日引经霪潦。禹乘四载不敢问，付之地媪任湿湫。高低罗列窣堵波，明驼负重愁若何。惊獐骇鹿每遁迹，猎骑纵射还得多。南人款段忽见此，下马扶奴劳步履。岂绕舍利学苾刍，不报无道称君子。
塔山近海边踏勘慰心悬竹篓喜增涨蚁坯惕漏泉隅园且停憩比户有歌弦自是文章邑然当戒藻妍·其一
作者：弘历
朝代：清
体裁：五言律诗

旧家原有述，熟路不须寻。世业传来久，国恩受已深。翰林兹挂籍，书囿勉绳音。重展蔡襄迹，依然悬古针。
塔山近海边踏勘慰心悬竹篓喜增涨蚁坯惕漏泉隅园且停憩比户有歌弦自是文章邑然当戒藻妍·其三
作者：弘历
朝代：清
体裁：五言律诗

是园有紫竹，不计岁和年。画格应为创，吟情讵可捐。松非自称直，梅亦舍其娟。三益于斯盍，都因静以延。
塔山近海边踏勘慰心悬竹篓喜增涨蚁坯惕漏泉隅园且停憩比户有歌弦自是文章邑然当戒藻妍·其二
作者：弘历
朝代：清
体裁：五言律诗

安澜讵祗名，永祝晏而清。明日观形势，一宵廑虑情。前吟巡壁旧，圣藻额檐明。载语世臣者，承家在敬诚。
塔山近海边踏勘慰心悬竹篓喜增涨蚁坯惕漏泉隅园且停憩比户有歌弦自是文章邑然当戒藻妍·其四
作者：弘历
朝代：清
体裁：五言律诗

一溪春水柔，溪阁向曾脩。月镜悬檐角，古芸披案头。去来三日驻，新旧五言留。六度南巡止，他年梦寐游。
塔湾行宫三依皇祖示江南吏韵
作者：弘历
朝代：清
体裁：五言律诗

别馆运河侧，南巡此重经。閒堪阅书史，乐不在池亭。惟切旰宵志，匪耽月露形。申咨大小吏，有惠莫屯停。
塔湾行宫三依皇祖示江南吏韵
作者：弘历
朝代：清
体裁：五言律诗

载咨大小吏，为政有常经。恕不妨蒲示，节当如竹亭。莫忘恫瘝念，恒切怨咨形。岂必催科巧，逋徵早已停。
塔湾行宫三依皇祖诗韵
作者：弘历
朝代：清
体裁：七言律诗

二月东风桃始华，南巡本意廑桑麻。郡城甫过甘泉市，行馆还依法苑家。泽国今其足衣食，广陵古漫诩烟花。牖民不藉重申命，皇祖诗篇早戒奢。
塔湾行宫五依皇祖示江南吏韵
作者：弘历
朝代：清
体裁：五言律诗

奎章五依韵，云馆六番经。阶俯青蒲刺，檐齐绿竹亭。念民心有恻，训吏视无形。游豫非玩景，欲吟笔辄停。
塔湾行宫五依皇祖诗韵
作者：弘历
朝代：清
体裁：七言律诗

五度南巡五岁华，亦经五次韵更麻。豫游敢逞已之欲，中外由来帝者家。䀨耳早嫌丝与竹，怡情那在鸟和花。尧年行馆惟斯一，兹渐多空言戒奢。
塔湾行宫六依皇祖诗韵
作者：弘历
朝代：清
体裁：七言律诗

最古行宫朴不华，奎章拈韵六之麻。一心无系于何系，四海为家此即家。熟路从来识堂构，行春宁为赏烟花。庸歌六次依成句，摛笔于斯兴正奢。
塔湾行宫四依皇祖示江南吏韵
作者：弘历
朝代：清
体裁：五言律诗

以休存夏谚，时迈著葩经。同任民父母，莫忘物毒亭。食衣虽稍足，熙皞未全形。咨尔法廉者，毋勤供跸停。
塔湾行宫四依皇祖诗韵
作者：弘历
朝代：清
体裁：七言律诗

乘气宁关玩物华，筹民本计廑禾麻。庶繁郡过芜城市，潇洒轩依鹿苑家。金柳已摇高下缕，玉梅都放净娟花。天章赓和知垂训，蒙业承平意敢奢。
塔湾行宫恭依皇祖示江南吏韵
作者：弘历
朝代：清
体裁：五言律诗

豫游传夏谚，巡狩载虞经。政典关休助，化工赞毒亭。韶春方骀荡，品物早流形。宣泽惟良吏，毋孤清跸停。
塔湾行宫恭依皇祖诗韵
作者：弘历
朝代：清
体裁：七言律诗

南来逐处仰重华，此日重教韵和麻。但得一心常守敬，从知四海永为家。省方咨度惟耕织，悦巳奇邪戒鸟花。数宇行宫无藻缋，昭垂作法恐其奢。
塔湾行宫恭依皇祖诗韵
作者：弘历
朝代：清
体裁：七言律诗

广陵风物久繁华，下下翻堪树五麻。可识古今不同俗，由来中外莫非家。沿堤弱柳摇金缕，映砌芳梅缀玉花。朴斲总存昔年制，奎章曾是戒纷奢。
塘上三首·其一
作者：弘历
朝代：清
体裁：七言绝句

尖山将往阅潮淤，塘上清晨发步舆。一带堤根皆齧水，抚斯安得暂心纾。
塘上三首·其三
作者：弘历
朝代：清
体裁：七言绝句

灶户资生釜海存，刮沙煎卤事牢盆。茅棚荜窦何妨览，欲悉吾民衣食源。
塘上三首·其二
作者：弘历
朝代：清
体裁：七言绝句

鱼鳞诚赖此重堤，堤里人家屋脊齐。土备却称守重障，一行遥见柳烟低。
塘上四首·其一
作者：弘历
朝代：清
体裁：七言绝句

西塘尚有沙涂护，既至东塘沙总无。石不能为柴欲朽，防秋要计可徐图。
塘上四首·其三
作者：弘历
朝代：清
体裁：七言绝句

苇庐灶户日煎盐，辛苦蝇头觅润沾。嘘�胼胝耐燥湿，厚资原是富商兼。
塘上四首·其二
作者：弘历
朝代：清
体裁：七言绝句

盐官从不晓迎銮，古朴民风致可观。却胜杭嘉多饰礼，綵棚鼓乐满河干。
塘上四首·其四
作者：弘历
朝代：清
体裁：七言绝句

堤柳青青畦菜黄，村梅遮坞远闻香。徐行咨度周防计，懒惰无心问景光。
塞上山
作者：弘历
朝代：清

层峰高矗觉天低，蔚绿萦丹霁景䨑。树列周崖成鹿柴，花披乱锦点霜蹊。经时几欲忘龙塞，佳处还教迟马蹄。自古诗人多未到，独留生面待谁题。
塞上晓行
作者：弘历
朝代：清
体裁：七言律诗

马踏霜华怯晓寒，声声传警列材官。潺湲溪水行行渡，罨画山峰面面看。壮士试开弓五石，高人犹卧日三竿。升平阅武兼巡狩，触目吟怀兴未阑。
塞上秋
作者：弘历
朝代：清
体裁：五言律诗

塞远朝逾冷，霜浓晓倍晴。千山纷叶落，万籁怒秋声。云净天容阔，秋澄眼界明。御风怀列子，襟袖飒然清。
塞上秋
作者：弘历
朝代：清
体裁：古风

群山纠纷水抱环，水如玉白山霞殷。岂是东王公幻戏，由来商令司金官。椒风萝露将鸣鹿，重著棉衣意不足。吴江枫冷已太迟，巫峡秋高较应恧。飒景偏觉称人心，特是林泉效静深。三十日佳看易过，廿首诗成未入吟。
塞上秋景
作者：弘历
朝代：清
体裁：古风

卢龙风日寒，况复临素节。芸黄带露稀，峰翠经霜洁。宇空云影淡，流冷泉声咽。夙志慕高清，对此聊怡悦。
塞上秋蒐奉皇太后自圆明园启跸六韵
作者：弘历
朝代：清
体裁：五言排律

玉塞行时狝，金旌发晓秋。讵缘循往例，实用缵先猷。跸指山庄驻，章驰驿路邮。宵衣无内外，岁事切咨诹。慈履欣康健，民歌协豫游。亸鞭成五字，记里又从头。
塞上行·其一
作者：弘历
朝代：清
体裁：七言绝句

昔年今日此龙沙，中外情联久一家。几处荒荆馀败垒，千秋兴废系怀赊。
塞上行·其一
作者：弘历
朝代：清
体裁：七言绝句

绿含眉黛远山斜，点缀枫林衬彩霞。莫遣寒笳吹玉塞，更裁新句咏龙沙。
塞上行·其三
作者：弘历
朝代：清
体裁：七言绝句

塞上中秋月似霜，牧群歌起叠伊凉。归驼都载新蒐鹿，绝少征人夜望乡。
塞上行·其三
作者：弘历
朝代：清
体裁：七言绝句

马足驼□踏马鞍，回看天外矗枪竿。山灵有问如何答，前岁诗盟未敢寒。
塞上行·其二
作者：弘历
朝代：清
体裁：七言绝句

野田积土有人耕，荞麦收时秋麦生。谩道贰师能辟地，当年空筑受降城。
塞上行·其二
作者：弘历
朝代：清
体裁：七言绝句

露浥烟芜欲作霜，午衣犹热晓衣凉。皇州此际残蝉咽，已见南飞雁一行。
塞上行·其五
作者：弘历
朝代：清
体裁：七言绝句

葆吹声声傍晚摐，毡庐倚咏剪银釭。春风已度榆关外，谩唱凉州水调腔。
塞上行·其四
作者：弘历
朝代：清
体裁：七言绝句

丹枫翠柏妙山容，野墅溪村也间逢。最是牧羊估马客，于今都识重良农。
塞上行·其四
作者：弘历
朝代：清
体裁：七言绝句

荒山时见有城闉，旧话翻惊入听新。自是太平无战伐，莫教欢乐忘艰辛。
塞上行围奉皇太后启驾载览西成有象即景秋晓成吟
作者：弘历
朝代：清
体裁：七言律诗

七襄云物九秋清，正值朝来凑快晴。频岁巡游奉慈辇，乘时蒐狩发行旌。千畦香扑黄云遍，列嶂屏拖碧霭横。邀得寿康赐言笑，胜常年看好西成。
塞中即景·其一
作者：弘历
朝代：清
体裁：七言律诗

风清月白仲秋天，问景龙堆漫亸鞭。碧宇泬寥雁书字，苍岩㠎嶪鹿呼烟。山阴雪冻山阳雨，谷尾溪喧谷口泉。日日意行频得句，霜林真比晓春妍。
塞中即景·其二
作者：弘历
朝代：清
体裁：七言律诗

崇邱作镇郁坛曼，万派千支势拱攒。碧涧似鞶围岭腹，白云为旆袅枪竿。试看秋景如春景，端是木兰胜上兰。一月行程诗递咏，嘉陵粉本不殊看。
塞垣
作者：弘历
朝代：清
体裁：七言律诗

塞垣此日是卷阿，缀景楼台底藉多。凿土岁深成石壁，疏泉沙浅得溪河。窗间不碍山禽入，林下常逢野鹿过。庾鲍清新还俊逸，藩篱未觑奈斯何。
塞外落叶松歌
作者：弘历
朝代：清
体裁：古风

我闻松柏有本性，经春不荣冬不凋。此木亦被松之名，当秋叶落何刁刁。凌空足有偃盖枝，讵无盘屈傲霜条。或云塞外节候殊，千林陨萚秋寂寥。严寒栗烈异徂徕，故应落叶纷萧萧。我闻此语增叹息，古来志士不易掺。因地寒暖变节槩，苍松何以殊蓬蒿。此木非松冒松名，千秋定论应难逃。
塞宴四事 其一 诈马
作者：弘历
朝代：清
体裁：古风

名王诈马存遗风，献筵备陈表敬恭。廿里以外列骏骢，置邮传命听发踪。宣教施铳星火红，连声递令顷刻通。砰磕万雷忽落空，翩若惊鸿逸若龙。云屯飙歘倒吕洪，旁唐闪霍复舂容。振林骇谷躏阜嵏，平沙草软净壒塳。駃騠束尾绾其鬉，轻方致速骑以童。捷足独出杰且雄，选三十六惟良駥。按第行赏务从丰，只孙古俗想像中，和乐还因寓诘戎。
塞宴四事 其三 相扑
作者：弘历
朝代：清
体裁：古风

健儿揎袖短后衣，席前相扑呈雄嬉。捭拖拗拉矜扲掑，跮踱踞蹋蹍且䠑。乘间伺怠出以奇，恧然踬蹶力不支。胜者赐酒跽饮之，别有厄鲁均新附。其扑法乃异旧部，露身赤脚惟著裤。撇捩�踔空拳赴，失计忽仆伏地据。腾跳翻作康王跨，两肩著地头倒竖。方得谓之决胜负，胜者扬扬意实欢。负者反求微腼颜，宣传典属呼来前。上方肥羊出厨盘，长胾硕臛如举山。匕箸不设俾恣餐，谁识不足君所言。快哉大嚼真壮观，岂对屠门空望悬。跪振双臂攫且抟，右哆左噏直下咽。倏似长鲸吸百川，意气自若殊昂轩。均令染指果腹便，小哉食肥张齐贤。是盖卫拉旧俗传，示恩奖勇一试旃。食罢命前面询焉，弗兹食者阅十年。
塞宴四事 其二 什榜
作者：弘历
朝代：清
体裁：古风

平原择向圆幕张，酪酥乳酒湘黄羊。名王捧觞起上寿，较汉公卿礼数详。浑拨四火，不思曲长。朔管如鞭吹，鸣羽发徵气内运，叩角动商响。外披初奏君马黄，大海之水不可量，继作善哉行。无贰无虞，式谷友朋。谁云朔漠无古乐，绝胜郑卫为新声。我惟中外一家用联上下情，亦不侈谈有虞氏，四裔之乐舞于庭。
塞宴四事 其四 教駣
作者：弘历
朝代：清
体裁：古风

二岁为驹不胜鞍，三岁为駣始堪教。夏官廋人早失传，未若朔漠存古调。扎萨献宴必备观，分群别色陈平原。毡庐赐食较扑罢，按辔一览同名藩。名藩子弟皆吉服，上马执竿好结束。驱来万锦歘披前，光采陆离纷夺目。薄言駉者有驈皇，骍骐骝骆骃騢黄。絷之维之取杰骜，绁绊未及先跳梁。龁草饮水本天性，鞿鞚乍拘自觉病。惊轶狂掷讵能无，处之以暇堪力胜。牵来蹀躞人争骑，蓦跨那待羁絷施。擢足轩立忽落地，翻身腾骗捷于飞。尽态极变不可状，駻突雄驱若翻浪。毛龙逸虎旋就驯，人有馀閒据马上。驰骤宁供耳目娱，駃騠騄耳中抡诸。凭阅考牧悟至理，不教而成事所无。
塞山
作者：弘历
朝代：清
体裁：五言律诗

塞山纷合沓，远近望中分。有树都张锦，无峰不范云。马前横黛影，空际叠螺纹。孙绰天台赋，那如大块文。
塞山
作者：弘历
朝代：清
体裁：七言律诗

塞山过雨易生凉，清晓居然换袷裳。谷口沙含涨影退，树根草挂蔓丝长。称心野景呈虚牖，极目秋田苏远冈。傍午转暄真恰当，为催万顷稼云黄。
塞山云海歌
作者：弘历
朝代：清
体裁：古风

我曾澄海楼头望溟渤，髣髴蓬莱方丈银宫阙。又曾吴山之侧观潮来，似神而非者三真幻哉。方意天一之灵无并比，乃今塞山重见此。世间何事不有偶，造物安能外斯理。秋旻星斗历落悬，策骑晓陟崇冈巅。万山足底才分色，须臾兜罗绵现疑涌波浪相连延。乍合乍散掎五岳，何奇何怪吸百川。章亥卢敖讵极届，丰隆巫女方昂轩。鞠陵朱鸟为弭节，阳城神石无须鞭。于焉游詄荡之颢气，驾方广之石船。探万斛鲛人之珠，搴十丈玉井之莲。信壮哉其乐，志笑痴矣而求仙。诗成将以寄德潜，为询黄山毕竟何如焉。
塞山夕景
作者：弘历
朝代：清
体裁：古风

哨鹿宜晓夕复宜，虞人技懩无不为。平冈猎罢合夕哨，我亦因而姑听之。下舂荏苒落西岭，疏星寥亮天四陲。丹枫翠柏缬远障，忽隐繁缛惟参差。须臾参差复全隐，万化冥合心神怡。远瞻燎火指归路，曲寻浅水渡野溪。偶然一试古人语，佳景乍得聊成诗。
塞山夕景
作者：弘历
朝代：清
体裁：古风

园中有塞山，可识斯园美。寻鹿遂因晚，夕景更无比。晴霭落微凉，斜阳绚峰紫。紫渐隐莽苍，都失千林绮。惟馀偨池状，高下寥天倚。万化与冥合，子厚揭妙旨。彼得固其易，而我艰得理。于艰乃易逢，不可无言纪。
塞山雪景·其一
作者：弘历
朝代：清
体裁：七言绝句

夜帐摐闻雨点飘，朝来玉色染崇椒。凹棱旋旋因风积，阳巘微微见晛消。
塞山雪景·其三
作者：弘历
朝代：清
体裁：七言绝句

细莎嫩藓全藏色，翠柏丹枫未改形。一谷温暾迎晓日，不妨按辔为延停。
塞山雪景·其二
作者：弘历
朝代：清
体裁：七言绝句

未冻烟芜鹿正肥，平冈磬控马如飞。何须阔论山阴棹，九月木兰雪打围。
塞山雪景·其五
作者：弘历
朝代：清
体裁：七言绝句

玉屑银沙万嶂铺，寻踪还拟捉于菟。毳衣个个誇披得，谁识诗人郑鹧鸪。
塞山雪景·其六
作者：弘历
朝代：清
体裁：七言绝句

千峰隐现晓烟浓，活画宜人面面逢。实景真情欣始遇，祇疑摩诘出形容。
塞山雪景·其四
作者：弘历
朝代：清
体裁：七言绝句

松林获鹿美于羊，带湿松枝燃亦香。僧舍茶烟故清绝，朝家古俗那宜忘。
塞山风景
作者：弘历
朝代：清
体裁：七言律诗

塞山今岁耐清吟，涧有繁声树有阴。野勒秋霜鹿鸣懒，林留夏叶虎藏深。晓凉亦爱阳凹坐，午热还从风处寻。略觉先时乖猎候，南瞻晚稼慰遐心。
塞树
作者：弘历
朝代：清
体裁：古风

塞树常自茁，本不畏霜雪。筑墙为山园，斯有赖培活。去岁见林稀，申命护萌蘖。譬彼十围木，始生未条达。足可搔而绝，手可擢而拔。林丞奉行善，蘖芽都识别。平野及高冈，簇簇荆标设。既免鹿蹂躏，那虑人拗折。十年计堪指，千章望无缺。是谓因地利，何烦用力劼。育材得良方，宁弗心生悦。棫朴咏周诗，辄复惭矩絜。
塞湖弗泛月叠去岁霞标弗待月诗韵
作者：弘历
朝代：清
体裁：古风

待月弗游山，辛丑壬寅两岁然。而犹塞湖事泛月，沙棠之舟无碍银浦漾回旋。今岁仍试行，婆娑于此。兴亦不浅，然待月弗游山，塞湖弗泛月，亦可依例而言止。历年夏魄与秋轮，未负吟望多绮语。虽云游艺亦一端，意有所牵必有偏于喜。水风晚寒亦非养身道，古稀天子诚老矣。夏魄秋轮湖山固恒在，吾将拟之季札观韶，虽云观止无止耳。
塞湖泛月
作者：弘历
朝代：清
体裁：古风

塞山每晚惯作云，云则玉蟾时显晦。谢重真非个中人，乃愿太空有点缀。今夕碧天散纤翳，上弦甫过将圆际。山庄胜景未可孤，青雀早待湖之裔。乘凉玩素两可兼，峻岭崇山镜中对。苍然暮色暗遥川，琅霄皎皎寒光丽。太古已来龙沙景，而今却在园墙内。安排笔砚拟长言，翻思真境难为缋。
塞湖泛月
作者：弘历
朝代：清
体裁：古风

过弦宜泛月，雨堕却间坐。今晚乃放晴，塞湖开舟可。飒景天水连，澄光左右妥。去岁未孤彼，此宵仍咏我。馀云恋空宇，忽缕忽成朵。太清何碍滓，纤翳奚妨娜。因思景重言，其意亦自颇。
塞湖泛月·其一
作者：弘历
朝代：清
体裁：七言律诗

山庄五月到过望，季夏今宵值上弦。未满光欣铺欲满，将圆轮似胜于圆。却看云雾都归岭，耐可空明一放船。疑彼素娥如有谓，莫孤时节好因缘。
塞湖泛月·其一
作者：弘历
朝代：清
体裁：七言绝句

晚云欲散䨲光披，湖面荷风馥馥吹。一以乘凉一泛月，知鱼矶畔放舟时。
塞湖泛月·其三
作者：弘历
朝代：清
体裁：七言绝句

风自清凉露自浓，兰桡桂棹尽从容。锤峰月与武列水，太古如斯今适逢。
塞湖泛月·其二
作者：弘历
朝代：清
体裁：七言律诗

犹有浮云来往行，似于素魄妒还生。因而一晌悟至理，合是诸凡忌太明。塞宇空时悬镜半，溪风爽里送舟轻。何须小部梨园奏，恰喜林中听鹿鸣。
塞湖泛月·其二
作者：弘历
朝代：清
体裁：七言绝句

虽是平台却是舟，倚栏延得素光流。滮湖夜景何多让，妥帖横陈烟雨楼。
塞湖泛月·其四
作者：弘历
朝代：清
体裁：七言绝句

澄观上下一圆镜，孰是漪纹孰魄辉。懒更广寒徵细故，摛词意祇契精微。
塞湖泛月即景
作者：弘历
朝代：清
体裁：七言排律

河源雨过晚霞明，霞尽祗馀迥宇清。恰好兰舟待曲岸，便邀桂魄泛空瀛。返观炉锤那施巧，谁上弓弦欲就盈。高烛四山惟静碧，平磨一水特光晶。对来直拟忘形色，挹处真教恬性情。试问千秋载月者，此时此境若能并。
塞湖泛月四咏·其一
作者：弘历
朝代：清
体裁：七言绝句

塞云敛尽碧霄清，几望冰轮倍觉明。傍晚乘凉兼玩景，遂教青雀泛澄瀛。
塞湖泛月四咏·其三
作者：弘历
朝代：清
体裁：七言绝句

锤峰刚影树参差，旋烛寥天漭沆披。此景原从太古有，拈毫得句者伊谁。
塞湖泛月四咏·其二
作者：弘历
朝代：清
体裁：七言绝句

闸贮湖将里计宽，落来岚气不妨寒。舟过荷浦霞光入，红玉镜擎绿玉盘。
塞湖泛月四咏·其四
作者：弘历
朝代：清
体裁：七言绝句

横拖金塔闪清漻，巧与波飔影荡摇。不异向年御园景，所殊夏夜似秋宵。
塞湖载月之作
作者：弘历
朝代：清
体裁：古风

璇霄既敛云，曜灵亦俄景。我适至山庄，月当几望顷。斯地复斯时，不可孤不领。兰舟待南矶，银蟾上东岭。载以泛澄瀛，如游广寒境。四山收暮色，一轮漾波影。寥朗无纤翳，詄荡有馀静。骋望目为寒，托兴意因永。是宜屏粗心，次第敲吟绠。
塞湖载月之作
作者：弘历
朝代：清
体裁：古风

载月本宜湖，塞湖更佳趣。十载乃一遘，那可孤斯度。久欲泛舟游，晚每阴云遇。偻数过上弦，霞敛霁天露。不宜冉徘徊，青雀候以豫。万山四围翠，一水当中素。月午光正晶，如逢雅人故。于此默无言，山川笑我固。御园亦有湖，每岁载月游。比及来至此，率已值新秋。况多逾望夕，轮缺寒风飕。故虽斯对月，未曾开兰舟。乘凉惟夏宜，蟾光见举头。湖则同御园，山实胜百筹。结想既因偿，兴怀良复悠。悠哉忽转念，便以问军邮。
塞田
作者：弘历
朝代：清
体裁：古风

塞田每致佳，今岁实望外。夏至过无雨，局蹐不可待。孰谓回天佑，甘霖乃大沛。驾言自京畿，农功观一带。两种都芃秀，关外较尤最。独是溪勃涨，间颇致为害。大体纵无妨，一夫彼何赖。得之已不易，失之惜应倍。莫非祈年忧，岂识行秋快。
塞田
作者：弘历
朝代：清
体裁：古风

塞田隔山即殊观，得雨便丰雨短歉。西来历历阅农功，筑场已逮多稼敛。未毕穫者蔚黄云，喜色溪村与岩广。问知夏雨较东优，所以丰歉不相掩。颇有辇粮待贾粜，及至粮集贾亦减。安得万方普屡丰，望则不无必何敢。
塞花
作者：弘历
朝代：清
体裁：古风

塞花能耐寒，冒霜越姌袅。丁星带烟霏，娟嬽迎风姣。秀如争篱菊，芳自胜坂草。饶有鸟兽游，而无丝管扰。挂瓶雅相宜，拂室亦精好。讵知银烛下，珍重发芬藻。
塞草
作者：弘历
朝代：清
体裁：七言绝句

塞草刚看雨后滋，绿茵如毯布长陂。嘉阴更藉松为幄，小坐乘凉恰合诗。
塞蝉
作者：弘历
朝代：清
体裁：七言绝句

塞榆雨霁流繁响，静听啁嘹亦自嘉。蒙古不知虚体物，指声直谓是胡笳。
塞蝉
作者：弘历
朝代：清
体裁：七言绝句

绰尔齐争噪霁川，天然南北限雄边。中庭地白传陈语，曰和明君拨四弦。
塞雨·其一
作者：弘历
朝代：清
体裁：五言律诗

塞雨洒深秋，清吟兴邈悠。遥峰青乍掩，空宇白如流。牧马声全息，虞人火未收。苍茫烟霭意，恰似凭江楼。
塞雨·其二
作者：弘历
朝代：清
体裁：五言律诗

度林沾落叶，拂鸟湿轻翰。沙碛浑无坱，蹄涔略有澜。却迷千里翠，微觉一番寒。赢得毡庐暇，拈题兴未阑。
填仓日
作者：弘历
朝代：清
体裁：古风

三五夕刚过二五，始韶景色归京宇。银田烟暖带馀膏，春台物乐含阳煦。今日何日号填仓，堆盘蔬饼杂粔籹。我闻俗尚贵随时，奚必典则咸参古。荷叶田田先夏风，玉芽戟戟金柈贮。园亭已撤人日屏，村里行闻社朝鼓。流阴宛转入吟哦，摐摐声色婆须女。从来耕九重馀三，此意殷殷铭心所。但令万户足仓箱，导官故事由伊举。
填仓日
作者：弘历
朝代：清
体裁：五言排律

五辛盘已撤，十字饼初尝。节物排年纪，风光此日良。占农真得吉，从俗亦何妨。积润塍鳞叠，成波沼镜张。从新春婉娩，忆旧景徬徨。更切怀贤匹，无何逮小祥。
填仓日
作者：弘历
朝代：清
体裁：七言律诗

嫩日轻寒复此辰，评量往事偶伤神。两年未试挑青菜，百岁谁非观电人。月过上元旋就缺，花争谷雨待成尘。梦华因识无生趣，更不随流漫惜春。
填仓日
作者：弘历
朝代：清
体裁：五言律诗

已是伤神日，犹然韶景春。三年才过忌，周岁又思人。悲喜曾何定，平生难具陈。无心饶苑卉，特地更怀新。
填仓日二首前章即景后章抒怀·其一
作者：弘历
朝代：清
体裁：七言律诗

春朝廿五客中过，烟火千村入咏歌。节以俗传聊听俗，义缘多稼岂辞多。九州诚使仓箱足，万姓自然长幼和。旋顾迎銮总总辈，尽资衣食计如何。
填仓日二首前章即景后章抒怀·其二
作者：弘历
朝代：清
体裁：七言律诗

屈指为期十二过，可堪回忆是耶歌。悲欢展转都来幻，岁月推迁积以多。永巷群维式仪则，中宫素复喜祥和。不三年又辞予去，难向君平问若何。
填仓日作
作者：弘历
朝代：清
体裁：古风

一日复一日，灯节遂已度。填仓虽俗节，喜其切农务。五政贵馀三，千斯祝以素。然而户口滋，致此殊难遇。去岁况逢潦，黍禾率歉穫。赈恤纵亟施，岂无向隅处。大官例进饼，对之增惭怍。
填仓日作
作者：弘历
朝代：清
体裁：古风

今日值填仓，上元十日弆。白驹隙迅哉，闹后欣静致。拈毫聊咏节，因思有三义。一为天庾仓，陈陈固相积。然而司事者，尚称宁有备。普免实希恩，已经行二次。玉粒储觉欠，数祇馀两岁。况复截留多，截留宁可废。灾民待救饥，亦祗燃眉急。其或艰阻运，疏通更廑意。其二为常平，耿寿昌创制。增贾与减贾，无非为民置。历久弊滋多，或反为民累。害民及窃官，侵贪乃百出。其三曰社仓，晦翁创其事。不属官属民，以为便民计。然而蚩蚩众，孰能不贪利。官清吏役谨，司事更公直。一邑或可行，各省难为例。民心日以偷，忠厚能有几。常平或虚名，社仓鲜实际。馀三与馀九，行难言则易。户口增万万，安能谷弗贵。贵反教之藏，遵行那可遂。譬如日三餐，与二减其一。曰留待汝饥，谁肯信其议。蒿目视兹民，玉食诚惭愧。惟虔祝屡绥，永怀识五字。
填仓日作
作者：弘历
朝代：清
体裁：古风

今朝乃廿五，俗曰填仓节。牖民在因俗，义况馀三切。欣承绥屡后，仓箱幸弗缺。然岂无歉处，甘凉遥念结。赈济期虽加，犹廑谋食拙。日给尚艰致，高廪讵易说。行时庆熙春，尚膳厨盘列。韭芽绿切玉，面饼白铺雪。绻彼远方民，为之难下噎。
填仓日作
作者：弘历
朝代：清
体裁：古风

俗节重填仓，此日宜晴和。朝来风日佳，所喜占得禾。青齐经数程，气象异昔过。转旋赖天佑，赈救知吏宜。遂使三年间，元气复万家。烟村惜年芳，灯事今夕罗。便与占民风，姑弛金吾诃。戚戚忆昔人，鹊华况嵯峨。寻思事固然，旧绪徒延俄。达者戒一往，毋为感慨多。
填仓日作
作者：弘历
朝代：清
体裁：古风

光春风物和絪缊，日逢晴鬯三农欣。粔籹菜甲酬节令，礼从其俗古所云。忧民之忧乐民乐，繄予忧乐因民托。底事閒情一惘然，自惟此念奚堪著。
填仓日作
作者：弘历
朝代：清
体裁：五言律诗

十日上元过，五朝春孟遗。玉盘行面饼，银缕佐莼丝。但得仓箱积，宁愁甑釜炊。虽云俗节令，王政必勤斯。
填仓日作
作者：弘历
朝代：清
体裁：古风

开年正月二十五，云是填仓节传古。月令无徵谁所续，不妨我亦聊从俗。田田面饼荷叶铺，戟戟韭芽玉针簇。已欣嘉节兆丰年，更看韶光入华屋。千斯万斯予所乐，讵侈玉食媮口腹。忽忆编芦棚底人，三餐奚得充饘粥。嗟嗟玉食虽甘忍饱独。
填仓日作
作者：弘历
朝代：清
体裁：七言律诗

御营廿五税騑骖，令日填仓度济南。面饼月形团个个，韭芽春意绿鬖鬖。中心祇祝茅檐宴，一饭常怀玉食惭。大雅漫须嗤俗节，喜他名义寓馀三。
填仓日作
作者：弘历
朝代：清
体裁：五言律诗

此日值填仓，郊行历览详。幸民无菜色，即我饱饥肠。数节忘风雅，堆场有盖藏。千村逢此象，额手为民庆。
填仓日作
作者：弘历
朝代：清
体裁：五言律诗

礼有从其俗，节名义可论。斯千诗已咏，馀九计因存。是日跸途遇，水乡气象温。大官供菜饼，饱煖愿村村。
填仓日作
作者：弘历
朝代：清
体裁：五言律诗

饼节途中度，民风取次探。炊烟村树引，凘水野桥含。问俗新棉有，充庖嫩韭堪。落蓂才数十，积谷廑馀三。
填仓日偶感
作者：弘历
朝代：清
体裁：七言律诗

最是践春频遇节，每教忆旧一牵情。三年岁月堂堂过，两字空华了了评。盘菜试挑生意趣，盆花还看幻芳荣。能言好鸟枝头啅，拟问因何不得平。
填仓日命哈萨克人观灯火·其一
作者：弘历
朝代：清
体裁：七言绝句

委羽来经五月程，上元盛典值都城。得教饼节观灯火，为示怀柔洽众情。
填仓日命哈萨克人观灯火·其三
作者：弘历
朝代：清
体裁：七言绝句

化城蜃阁无边幻，翠火明灯依旧新。亦有花翎曾至者，解称两度沐恩人。
填仓日命哈萨克人观灯火·其二
作者：弘历
朝代：清
体裁：七言绝句

陪臣数已较前多，更见亲支遣洛那。邀赏慢须惜繁费，古来服远几经么。
填仓日命哈萨克人观灯火·其四
作者：弘历
朝代：清
体裁：七言绝句

虹光百道烛层霄，信有龙门婪尾烧。漫诮重儓增顿置，上元屈指才旬朝。
填仓日漫题
作者：弘历
朝代：清
体裁：古风

三百有六旬，四时周成岁。排日不可无，问节谁所置。今朝曰填仓，我实嘉辞义。耕九要馀三，农政伊古贵。但思际累洽，户口滋千亿。日食且不敷，安得馀而积。譬如应获十，与六收其四。曰非夺汝物，代汝不足备。匪爱其实害，言蓄何以异。
填仓日漫题
作者：弘历
朝代：清
体裁：古风

仓廪实而弗知民之饥，是上慢而残下。知民饥而仓廪弗实，何有乎耕九而馀三也。弗知岂明，弗实岂康。曰此日为填仓，念灾馀兮江乡。纵发帑而截粮，愁济救之无方。大官典常，岁华传庆。刲豕烹羊，眷然南望。玉食弗遑，蒿目徬徨。
填仓日漫题
作者：弘历
朝代：清
体裁：七言律诗

岁华纪节名虽俗，摛藻寻思义却长。岂必雕盘行粔籹，讵能蓬户具牛羊。众愁独豫宁真乐，率歉偏丰未是穰。民数频滋谷恒少，对时艰致是千仓。
填仓日题
作者：弘历
朝代：清
体裁：七言律诗

焰灺春镫雪埽花，六街人尚恋年华。昔传端识今堪例，闹后从看静可嘉。十字云腴谩说饼，一杯露馥且分茶。拈毫即景艰成句，惭愧词臣颂八叉。
墨妙轩
作者：弘历
朝代：清
体裁：七言绝句

佳处敞轩名墨妙，�之泉注顿山安。苕华两壁千秋粹，即境神诠欲契难。
墨妙轩
作者：弘历
朝代：清
体裁：五言律诗

苕华勒壁贞，墨妙荟菁英。远取东坡义，近规锡麓情。烟云相罨护，唐宋与逢迎。不更临池学，山阴早擅名。
墨妙轩
作者：弘历
朝代：清
体裁：五言律诗

苕华继阅古，公好岂藏珍。慢自方食蔗，宁当云积薪。烟霞相润浥，贤哲会精神。揭要过庭论，谁欤步后尘。
墨尔根巴图鲁玛瑺斫阵歌
作者：弘历
朝代：清

乙亥以来有事戎，赖我众力成肤功。重赏之下多勇士，舍身图报群输忠。舒布图铠实巨擘，三巴图鲁继厥踪。后乃不可屈指数，就中玛瑺尤称雄。经卅余战皆首出，搴旗斩将谁争锋。铁骑凭陵诸鄂拓，肃清伊犁扬英风。今春我军急进援，富德率师如罴熊。玛瑺命领涂路首，呼尔璊处贼迎攻。堂堂之阵贼辟易，瑺乃独进蹑寇穷。金鞭连策大宛马，绣蝥不用用雕弓。一箭正中贼要害，再箭仓卒乃落空。三箭终殪贼堕马，忽忘深入贼队中。蜂屯蚁杂齐拥簇，瑺之马毙倒沙蓬。舍马步战短兵接，叱咤凌厉气如虹。我军随进瑺乃出，检伤十处中其躬。以帛裹伤明复战，义胆自有神帡幪。花门降胡咋舌叹，如此超勇闻何从。将军一一据实奏，不奇其勇怜其衷。设非立志忠且壮，安能效命功名崇。驰驿令归不可再，嫖姚赐第今堪同。席前备陈陨涕听，厚赍觉未酬勋庸。仍归禁旅领宿卫，若无曩绩撝谦冲。古来归奏未央殿，却闻天子不召见。
墨尔根巴图鲁玛瑺斫阵歌
作者：弘历
朝代：清
体裁：古风

乙亥以来有事戎，赖我众力成肤功。重赏之下多勇士，舍身图报群输忠。舒布图铠实巨擘，三巴图鲁继厥踪。后乃不可屈指数，就中玛瑺尤称雄。经卅馀战皆首出，搴旗斩将谁争锋。铁骑凭陵诸鄂拓，肃清伊犁扬英风。今春我军急进援，富德率军如罴熊。玛瑺命领涂路首，呼尔璊处贼迎攻。堂堂之阵贼辟易，瑺乃独进蹑寇穷。金鞭连策大宛马，绣蝥不用用雕弓。一箭正中贼要害，再箭仓卒乃落空。三箭终殪贼堕马，忽忘深入贼队中。蜂屯蚁杂齐拥簇，瑺之马毙倒沙蓬。舍马步战短兵接，叱咤凌厉气如虹。我军随进瑺乃出，检伤十处中其躬。以帛裹伤明复战，义胆自有神帡幪。花门降胡咋舌叹，如此超勇闻何从。将军一一㨿实奏，不奇其勇怜其衷。设非立志忠且壮，安能效命功名崇。驰驿令归不可再，嫖姚赐第今堪同。席前备陈陨涕听，厚赉觉未酬勋庸。仍归禁旅领宿卫，若无曩绩撝谦冲。古来归奏未央殿，却闻天子不召见。
壬午元旦
作者：弘历
朝代：清
体裁：七言律诗

午门曙色集缨簪，首祚朝正黼座临。资始春台当咢布，敕几寰海廑怀任。特悬初复镈钟制，应律欣闻太蔟音。欲使恩膏被民溥，更殷兢业与年深。
壬午春帖子·其一
作者：弘历
朝代：清
体裁：五言绝句

首节回韶令，元正恰一旬。朝来风自艮，四海遍知春。
壬午春帖子·其三
作者：弘历
朝代：清
体裁：七言绝句

阳和鼓动听都昙，万物冯生海宇覃。行气乘时明发驾，龙旌喜正指东南。
壬午春帖子·其二
作者：弘历
朝代：清
体裁：五言绝句

青阳舒始气，初泽布光天。代嬗无穷已，祈年一念虔。
壬子元旦
作者：弘历
朝代：清
体裁：七言律诗

书亥宵过绛县才，支欣子首又重来。纪年五十加七始，得岁八旬有二开。㷒鼎烟连饯除柏，亚盆香馥洗春梅。太和内外元正会，保泰持盈益慎哉。
壬子春帖子·其一
作者：弘历
朝代：清
体裁：五言绝句

壬岁壬之日，重重振美春。三阳资气始，万福迓天申。
壬子春帖子·其三
作者：弘历
朝代：清
体裁：七言绝句

廿四轮旋节与中，今年春两遇鸿濛。一心虽共时消息，方寸恒存敬畏衷。
壬子春帖子·其二
作者：弘历
朝代：清
体裁：五言绝句

东陆初传德，西师愿报祥。律音含太簇，物意向句芒。
壬子春祈社稷坛恭纪
作者：弘历
朝代：清
体裁：五言律诗

社稷尊称太，礼崇天地祇。句龙周弃配，酌古合今宜。大祀躬仍执，长年心倍寅。四番壝外献，五举吁垂禧。
壬寅上辛祈谷礼成述事
作者：弘历
朝代：清
体裁：七言律诗

积雪皑皑垣柏阴，连年沐泽渥而深。天开地辟春维孟，辛母庚公昨继今。礼为万民祈首祚，乐宣太簇叶元音。践临久更承恩久，滋益夔夔励小心。
壬寅元旦
作者：弘历
朝代：清
体裁：七言律诗

壬寅年值壬寅月，献岁祥重符发春。任养鸿濛敷大德，始生煦妪沐深仁。物含喜意宣舒叠，人语宫声远鬯訚。元会太和移五日，遇斋祈谷倍虔申。
壬寅冬至南郊礼成述事
作者：弘历
朝代：清
体裁：七言律诗

中旬七日复来微，大祀穹坛典弗违。万物于天敢言报，一心敕命慎惟几。祥垂青幕灯金燄，律中黄钟琴玉徽。蒇事不迟虔视燎，瑞烟腾处总光辉。
壬寅夏至日方泽礼成述事
作者：弘历
朝代：清
体裁：五言律诗

品物咸章候，丰禋举北郊。空桑琴瑟叶，实麦旧新交。久沐安贞锡，益钦昭事胶。大田待滋长，灵雨愿无淆。
壬寅新正祈谷前一日诣斋宫作
作者：弘历
朝代：清
体裁：古风

诣坛斋宿致精诚，恰喜新春值上正。两界银田夹黄道，六街仙木灿都京。降辇西门省步趋，垣中步弗藉人扶。古希天子蒙天佑，顾我儿孙视此乎。斋室真称十笏居，新题旧作历观馀。课晴量雨恒应尔，勤政爱民敢懈予。
壬寅春帖子·其一
作者：弘历
朝代：清
体裁：五言绝句

四时分卒始，一气运贞元。綵胜凝和鬯，青幡萃祉繁。
壬寅春帖子·其三
作者：弘历
朝代：清
体裁：七言绝句

岁月日干都在丑，灵台推步总无差。明年春以今年入，德协重重物纽芽。
壬寅春帖子·其二
作者：弘历
朝代：清
体裁：五言绝句

迎乐奏青阳，瞻云出瑞房。被田三白渥，心庆兆农祥。
壬戌仲冬御门后至上书房因示弘曕辈
作者：弘历
朝代：清
体裁：七言律诗

缃帙芸编散古香，经帷旧学重商量。忧心未释敕几暇，乐志旋生味道长。缇室灰飞新景物，琐窗日上昔年光。吟馀改抹前题句，未得筌蹄顿两忘。
壬戌仲春恭谒泰陵
作者：弘历
朝代：清
体裁：五言排律

松柏森霄汉，云霞护翠微。逝波惊岁月，如梦想音徽。是日瞻虚殿，悲风敞玉扉。忧勤千古越，奉养七年违。宝册垂文德，要荒服武威。鼎湖空白雾，石马立寒晖。阅岁苔文古，当春树影稀。重来增切切，欲去更依依。
壬戌元旦同诸王宴乾清宫
作者：弘历
朝代：清
体裁：五言律诗

韶律应三阳，元辰福履昌。展亲酬伯叔，明命凛穹苍。凤琯春风入，龙墀化日长。献椒歌有庆，行苇乐无央。
壬申元旦
作者：弘历
朝代：清
体裁：七言律诗

曙色昕昕杓转寅，青阳景运启元辰。祥徵仙木丰为瑞，善作心田福自申。玉帛万方咸奉朔，惕乾一意永勤民。守成休息吾初志，却愧仁风扇未淳。
壬辰元旦
作者：弘历
朝代：清
体裁：七言律诗

初日初春恰合宜，敷天骈叠锡新禧。莅基三纪开一岁，得帙六旬有二时。望道依然惭未见，垂衣敢曰贵无为。鲁论犹忆许平仲，久而敬之念在兹。
壬辰冬至南郊礼成述事
作者：弘历
朝代：清
体裁：七言律诗

斋宫夜漏频频问，五鼓明衣即夙兴。应节修禋率卿辟，致诚祈佑福黎蒸。阳回万物钦资始，阼历千年祝诞膺。田步成升仪略省，志专昭事永亲承。
壬辰春帖子·其一
作者：弘历
朝代：清
体裁：五言绝句

绮甲转新岁，青寅值立春。百昌逢七始，万福自骈臻。
壬辰春帖子·其三
作者：弘历
朝代：清
体裁：七言绝句

迎气送寒日并告，对时育物志惟勤。苏家诗与辛家令，未免词邻率易云。
壬辰春帖子·其二
作者：弘历
朝代：清
体裁：五言绝句

五星会营室，三等陟东堂。颛顼肇元律，抚辰敬益蘉。
壶天阁
作者：弘历
朝代：清
体裁：古风

策马上丹梯，据床憩紫阁。既狭乃开豁，俯畅临碧落。山灵知我来，为我搴云幕。壶天蕴万象，揽结难依著。岳麓未及半，得未曾有乐。极顶纵吟眸，兴会当何若。
壶天阁
作者：弘历
朝代：清
体裁：五言律诗

迥阁昔经坐，今来无复登。攀跻缘未暇，揽结识吾曾。碧水自深涧，白云指上层。勒崖多旧句，历历可明徵。
处暑
作者：弘历
朝代：清
体裁：五言律诗

云敛秋曦耀，风轻午爽招。天容真处暑，地气已收潮。御苑身聊憩，河堤念正焦。更思白檀畔，涨退可支桥。
处暑
作者：弘历
朝代：清
体裁：五言律诗

五年阅诗本，昨岁未吟斯。农该胜壬子，月中为最迟。实欣残暑处，便有爽风吹。四序不相让，分阴惜在兹。
处暑
作者：弘历
朝代：清
体裁：古风

今朝处暑节，一气遍九州。岂识山庄境，原无暑可留。落雨丝丝凉，披风树树秋。昨午忽腾热，故知孤注投。排日吟咏间，不觉岁月遒。
处暑
作者：弘历
朝代：清
体裁：五言律诗

代谢凭谁测，由来其理常。天高云影淡，日远树阴长。池苇何妨白，田禾渐喜黄。风从西北至，思共捷音飏。
处暑
作者：弘历
朝代：清
体裁：古风

前朝朔旦暴秋阳，昨日密澍晚随霁。质之农谚胥合宜，雨时虽愁晴惬意。今晨处暑暑全蠲，天淡云閒朗空际。农功行旅两无妨，不禁额手生欣慰。咄哉此语违巩谦，惟应遇顺增寅惴。
处暑
作者：弘历
朝代：清
体裁：五言律诗

午热例山庄，今朝热胜常。掉头暑弗住，婪尾候应当。爽籁来西北，快晴欣夕阳。黍禾普结穗，近矣盼登场。
处暑
作者：弘历
朝代：清
体裁：五言律诗

昨晚热留尾，晓峰云罩头。湔炎真处暑，送爽正宜秋。快霁碧霄净，凝眸满意酬。荞田及菜圃，又可望丰收。
处暑
作者：弘历
朝代：清
体裁：七言律诗

昨朝婪尾热非常，晚雨霶�霁夕阳。作阵驱云今处暑，应时符节曙生凉。袷衣犹怯卯临政，彩笔堪题酉什章。珍重不能轻著句，中心慰望敬无遑。
处暑
作者：弘历
朝代：清
体裁：七言律诗

月之三日幸晴定，七夕洗车即快晴。气爽天高嘏宴锡，秋中暑处节诗成。益因叨贶益增惕，越以逢佳越畏盈。纳稼筑场期尚远，为思昨岁每怦怦。
处暑
作者：弘历
朝代：清
体裁：五言律诗

究是行秋地，那更处暑时。叶从人面落，爽自马头披。烟驿长和短，云山幻复奇。田畴看渐熟，惟有祝霜迟。
处暑
作者：弘历
朝代：清
体裁：五言律诗

迩日宜旸好，今朝爽籁吹。司天诚善步，溽暑已全移。虫韵添于向，驹光监在兹。晚来虽剧热，知复不多时。
处暑
作者：弘历
朝代：清
体裁：古风

遇闰暑居长，而兹亦处去。嬗代弗相让，蒸溽那留许。况经数日晴，碧天云净缕。日烜熟稼穑，潦退欢行旅。林风拂爽怀，塞景兴吟绪。虽云有幸哉，敢忘无逸所。
处暑
作者：弘历
朝代：清
体裁：五言律诗

金令逾旬入，炎官馀气收。庭曦尚婪尾，树籁已交头。消息叠为运，推迁信不留。谷中夕霭落，顿觉峭凉浮。
处暑
作者：弘历
朝代：清
体裁：五言律诗

闰置孟冬杪，致因处暑迟。然流阴迅矣，岂夏气恒之。月尽方中节，爽来觉后期。午炎犹特剧，孤注有如斯。
处暑日二首·其一
作者：弘历
朝代：清
体裁：古风

秋入已半月，暑退逮斯晨。午来婪热剧，清晖悬碧旻。譬彼春后寒，又如老健人。宁复厌烦歊，惟益觉逡巡。况乃利田功，催熟万宝均。树杪动微风，飒然爽顿新。
处暑日二首·其二
作者：弘历
朝代：清
体裁：古风

半夏愁望雨，雨足且及时。早禾并晚谷，高田复下陂。均转歉为丰，非予意所期。方当庆逢年，吾民庶免饥。闽中报夏旱，淮下涨南涯。嗟嗟茕独哀，何由拯垫危。丁宁命抚恤，不待成灾题。喜近而忽远，浅衷吾不为。
处暑日作
作者：弘历
朝代：清
体裁：七言律诗

刚欣朔翼农占好，又惜节前雨阵微。日引月长觉需泽，宵衣旰食总成非。今朝暑处明伏尽，虔祝时和秋令微。每阅昨编较兹景，范忧无刻与心违。
处暑日作
作者：弘历
朝代：清
体裁：七言律诗

朔终朝至翼破午，朗霁谓符农谚佳。即日谁期云起乍，一天遂作雨霏皆。入宵逮晓方敛势，立望坐吁难置怀。今幸东虹更处暑，若旸从此祝无乖。
处暑日作
作者：弘历
朝代：清
体裁：古风

自我至山庄，雨旸实若时。禾黍日以长，待穗秋可期。是宜心欣慰，仍鲜欣慰为。初忧齐豫旱，继因淮徐咨。寖寻楚歙暵，展转漕愁迟。南歉而北丰，予忍殊视其。祗今半悔祸，齐豫淮徐滋。楚歙信成灾，漕艘多达斯。已成远无望，求善近鲜怡。昨值秋甲子，复恐霖澍施。幸小雨即晴，依然云容驰。继今朝处暑，婪尾益惧之。弗雨云尽散，晶阳曝树枝。万宝或诚登，额手增敬寅。终无纾怀日，言志爰成诗。
处暑日喜晴作
作者：弘历
朝代：清
体裁：七言律诗

伏日那禁三日晴，叩神立霈感酬诚。自兹即惧朔和翼，孰料时霏歇与鸣。人说山田实无碍，我虞畿甸却增怦。晚来快霁云消尽，处暑金行夕照明。
处暑日雨
作者：弘历
朝代：清
体裁：古风

庚伏昨朝尽，婪暑今日处。犹恐炎或留，涤之以凉雨。山庄到三日，辎重率至所。益欣利晚田，兼弗廑行旅。溟濛万峰烟，潺湲千涧浒。画意惟米芾，诗情合杜甫。更觉饶两翁，鹿声闻隔岵。
复命五城粥厂加展赈期
作者：弘历
朝代：清
体裁：古风

畿辅连岁涝，渴望兹麦秋。即今又虑旱，展转增予忧。负汲子坠井，其疚可弗求。岁凶民道饿，所致必有由。普赈已加月，五分灾并赒。近城分设厂，煮粥资贫流。麦登未可知，养给其安投。复命展赈期，五月末始收。无德致休徵，那更靳持筹。嗟我乏食民，徒跣惭垂旒。人事惟补苴，奚若天恩周。颙祈雨麦田，庶当少济不。
复岫亭
作者：弘历
朝代：清
体裁：七言绝句

假山环抱似真山，亭在翠微深秀间。坐便搜吟成便返，笑予那得味斯閒。
复游烟雨楼·其一
作者：弘历
朝代：清
体裁：七言绝句

前度晴中阅春景，今朝雨后赏烟光。轻阴犹恋波澜意，细籁都含花木香。
复游烟雨楼·其二
作者：弘历
朝代：清
体裁：七言绝句

果然名实善相随，百尺高楼悦目时。试看浅烟方淡荡，便教不雨也迷离。
复诣玉泉山祈雨
作者：弘历
朝代：清
体裁：五言律诗

灵境奚辞渎，明神靡不宗。瓣香莫伸愫，越席强为容。浩浩常敷泽，英英望起封。丰隆消息好，霮䨴晚来浓。
复闻京师得雨
作者：弘历
朝代：清
体裁：古风

北方春雨沾，惟是去年好。今年如去年，此庆逢稀渺。南方自泽国，忧过不忧少。即今数日晴，始幸麦可保。仍缱江以南，驰问资参考。到处廑农功，稼穑斯惟宝。行将历齐燕，良苗阅沿道。然讵敢心纾，西成尚犹早。
复闻京师得雨
作者：弘历
朝代：清
体裁：七言绝句

去岁秋霖原隰润，前闻扶寸即堪耕。何当继泽一犁及，益切欣怀午夜并。
复闻京师得雨志喜
作者：弘历
朝代：清
体裁：古风

二月三寸雨，北地曾希闻。谁谓未十日，尺泽重沾均。江国作霖易，绿野润春巡。系思每北望，正待甘膏辰。何时不重农，何地非吾民。欣慰以为惕，额手鸿钧仁。畿南将齐郑，因之萦念频。曾否亦溥被，伫待大吏陈。
复闻京师得雨志喜
作者：弘历
朝代：清
体裁：古风

春膏北地艰，二月沾八寸。额庆兼惕息，敢更望过分。封章今日披，三月尺馀润。惊喜有是哉，感慰半疑信。麦垄行当看，谁敢饰言进。寰海廑祈年，而况首善近。获嘉以为愧，衷言非漫逊。江国方省耕，麦菜兆都顺。微嫌近多阴，对时晴切愿。一喜一以虑，循环互缱绻。
复闻京师得雨诗以志慰
作者：弘历
朝代：清
体裁：古风

迩日风略燥，纤路微尘鼓。麦穗纵宜暄，饱粒亦资雨。为之望甘膏，更远廑畿辅。书谕命往询，京报至卓午。留京王大臣，报沾三寸土。合之前二寸，其泽已及五。额手诚庆慰，无烦驰问取。其日亦作解，所沾逾寸许。北竟比南优，调幕廑寰宇。
复闻山东得雨
作者：弘历
朝代：清
体裁：古风

东省疾苦形，时萦寤与寐。三春况无雨，更切如伤思。迩者天心回，膏泽屡沾暨。二麦固薄收，禾黍尚可植。此间近望霖，忧怀殊不置。去岁幸有秋，闾阎馀蓄积。较之齐鲁间，殿屎未云至。在彼徒诚祷，讵假天龙意。来兹正苦旱，佳音乃邮致。无言独增愁，稍慰转生愧。
复闻山东得雨
作者：弘历
朝代：清
体裁：古风

齐鲁灾馑馀，民伤常切意。赈救纵多方，岂如有秋赐。麦收聊糊口，未足半岁积。所冀大田熟，渐可苏凋敝。迩来雨旸时，绿陇垂嘉穟。敢存即安心，不无颙望志。节使及抚臣，均有安民寄。其言岂欺诬，而但陈祥瑞。更虑西成遥，予怀曷有暨。
复闻河南山东得雨有作
作者：弘历
朝代：清
体裁：古风

雪积雨复沾，皇州春可乐。望蜀志未已，所忆齐与洛。旋闻足一犁，稍释忧心灼。迩时入夏来，时复风霾作。麦腹正含胎，绿芒半焦若。默祷瞻星躔，延领望云脚。夕惕以朝乾，近筹远更度。旬宣方伯臣，皆予心膂托。忧勤相与共，念恤民之瘼。封奏得佳音，灵雨霈郊郭。麦秋良足恃，予怀转宽绰。三辅尚愆期，愁慰相萦著。卜泽候蜥蜴，呼晴厌乾鹊。天衣信五铢，风引辄飘霩。十岁九祈雨，允矣予德薄。罪岁夙知戒，展转祗增怍。
复闻河南得雨
作者：弘历
朝代：清
体裁：古风

春杪夏初欣时雨，蹙眉远为商洛忧。迩闻屡沾差少慰，望云日夜频增愁。彼处麦收还过半，趁种禾黍芃如油。此则十日期已迫，咒兼二麦难为秋。眼前得失纷塞马，而我切切无穷休。亦思所戒不知足，其如亿兆衣食谋。入孝出弟民风淑，要先养欲与给求。一夫不获予之辜，燮和无术其谁尤。呜呼燮和无术其谁尤，安得宜雨而雨、宜旸而旸，遍我寰宇长蒙庥。
复闻淮海所属州县被水亟命地方大吏加意抚恤南顾恻然因成长句
作者：弘历
朝代：清
体裁：古风

淮海伊古称泽国，迩来灾祲何其多。壬戌大浸民其鱼，屈指五载曾未过。今秋淮黄乃并涨，鱼行于地鸟处河。白日镇见蛟龙斗，当秋安得仓箱罗。草根荐为盘上菹，守臣所奏非传讹。嗟嗟灾馀我赤子，元气未复将如何。仓粟库帑尔莫惜，沟壑待救难蹉跎。眷焉顾之潸焉涕，我政有失乖天和。
复阴
作者：弘历
朝代：清
体裁：古风

复阴便冀雨复施，作风又觉愁双眉。求全期善亦已甚，自解为公非为私。官家安得有私处，咄哉此言更失之。譬如我或行赏赉，已获仍求我鄙其。托怀著语无伦次，念切祈年读可知。
复阴
作者：弘历
朝代：清
体裁：五言律诗

甘泽才旁濩，浓云复下垂。已深起枯感，又切继优思。开牖凝睎远，摛毫得句迟。自予试絜矩，知足信其谁。
复阴
作者：弘历
朝代：清
体裁：五言律诗

霭霭复凄凄，春云傍岭低。横空方澹荡，望远更茫迷。八伯宁须颂，崇朝正所徯。何当霈膏雨，属念在兴犁。
复阴口号
作者：弘历
朝代：清
体裁：七言绝句

一沾亦复生云易，事半倍功有昔谈。却此无需重继富，希移膏泽到河南。
复降旨加赈江南被灾州县诗以示总督尹继善及地方大小诸吏
作者：弘历
朝代：清
体裁：古风

新正宽大诏，蠲欠江浙暨。翠华昨发轫，加赈已次第。兹入江南境，宿桃目所击。百家鲜积粮，麦苗犹在地。夏收云尚遥，是宜善安置。吾民蓝缕多，嗟此饥寒辈。荐灾乃若斯，应惭谁所致。养老及赒贫，虽日颁缇骑。尚念沟壑茕，匍匐或艰至。已加宁再加，茅檐庶均逮。以及安庆属，一例俾沾赐。既毋事催科，其善勤抚字。漏卮何处无，莫使侵胥吏。
复雨
作者：弘历
朝代：清
体裁：七言律诗

一夜风声送雨来，侵晨�雭势交催。天膏额庆真优矣，田计心量实幸哉。泉石音清漫留恋，宫墙瞻迩敢徘徊。由旬本近无多路，泥泞何妨启跸回。
复雨
作者：弘历
朝代：清
体裁：七言律诗

一雨三日伊谁力，坤转乾旋协太和。固惜失哉麰与麦，犹堪期矣黍兮禾。较量前后岁为幸，体帖盈虚志敢讹。古北腾章曰深透，渥膏报霈待其他。
复雨
作者：弘历
朝代：清
体裁：五言律诗

乍热才三日，为霖复一犁。麦收诚已定，禾长又将齐。林壑景堪赏，蒲榴节好题。洗兵和众庶，静验识端倪。
复雨
作者：弘历
朝代：清
体裁：五言律诗

云铺复晚雨，山隔殷春雷。继霔真佳矣，利农有是哉。林容迷巘表，泉响壮溪隈。岩壑挹清润，诚无孤此来。
复雨
作者：弘历
朝代：清
体裁：古风

五更报云生，四山忽雨落。晓起披料峭，润溽羃林薄。昨已过望沾，兹复从优著。万瀑增雄流，千峰藏远岝。讵惟问景佳，实惬筹农乐。既曰乐戒亟，惟益增虔恪。
复雨
作者：弘历
朝代：清
体裁：古风

刚欣五日霁，复值连宵雨。六月未作霖，孟秋今乃补。九宫值三白，谓幸过处暑。依然艰放晴，瞪发劳心苦。既虞潦黍禾，亦廑阻行旅。傍晚云势开，夕阳希朗吐。
复雨
作者：弘历
朝代：清
体裁：古风

前日雨已二寸滋，高原接润下隰泥。午霁恰喜宜晒麦，禾黍怒生秧绿齐。此时雨弗雨皆可，未免尽善望殷我。午昳云作复霈膏，徐徐疾疾棼丝堕。不期而获感益深，匪今伊昔今斯今。入夕溟濛犹未止，更思明晓时晴美。
复雨
作者：弘历
朝代：清
体裁：古风

前朝思贤村，佳澍沾五寸。今日过赵北，廿里土乾坋。问以前朝泽，称滋一寸仅。为之复增愁，傍晚云生迅。作解殷雷声，倾盆落雨阵。急命斸土看，四寸已逮润。势自直北来，亟盼京畿信。
复雨
作者：弘历
朝代：清
体裁：古风

午晴继以风，本无望雨意。风送云布空，入夕雨复至。西来惜泽微，望外此沾被。更西又何若，明当悉详备。
复雨
作者：弘历
朝代：清
体裁：五言律诗

午过云容重，酉临雨势优。天恩真继泽，臣意略消愁。雩度已责切，巡回物惠稠。幸无孤来往，益慎勉勤修。
复雨
作者：弘历
朝代：清
体裁：七言律诗

又喜烟丝霏驻跸，恰如雨脚让征途。布棚点滴何虞漏，芜甸高低总既濡。已为三农庆生谷，也忧七萃叹渐涂。一犁春月诚希遘，遥忆京畿得遍无。
复雨
作者：弘历
朝代：清
体裁：五言律诗

复雨不成寸，日深一日愁。东南捲惜意，西北望劳眸。砌土刚含润，檐泉竟未流。那能期后乐，惟益切先忧。
复雨
作者：弘历
朝代：清
体裁：七言绝句

复雨无端旋复晴，未沾安得释予情。了知十日期堪待，为惜三春望已盈。
复雨
作者：弘历
朝代：清
体裁：古风

复雨辄复愁，我愁纷有故。间作非腻霖，大田未潦洳。所虑涨水发，怒波冲驿路。军书盻孔亟，迟或误裁务。困兽竟反噬，猖獗邀隙遽。初为逋逃薮，继乃狼狈助。纵回骚粮台，遮郗更险据。还军有差跌，懦卒散群鹜。致失我贤臣，痛惜言难谕。旗兵之未遣，绿营之徒付。图省从公议，可恃忘深虑。追悔何嗟及，聚铜大错铸。贼计诚益诡，贼罪越难恕。禁旅发精勇，雪仇无返顾。天自鉴曲直，我岂为穷黩。勤劳遑敢辞，国威要扬布。
复雨
作者：弘历
朝代：清
体裁：七言律诗

夜雨朝晴晴复阴，西南云旋送嘉霖。绸缪恺泽有如此，怵惕慰怀转不禁。新种树皆濯绿色，斜抽蕉自响繁音。那因喜近遗遥想，山左其沾更企心。
复雨
作者：弘历
朝代：清
体裁：五言律诗

山云散复聚，塞雨密还疏。度岭幻明暗，随风作疾徐。不妨径策骑，也觉廑渐车。关内正滋麦，欣生跋涉馀。
复雨
作者：弘历
朝代：清
体裁：七言律诗

岂有春霖似夏霖，达晨少间复浓阴。溟濛千嶂棼丝落，曲折一溪涨玉深。那更农夫怨未渥，何辞仆役冒频淋。既沾既足叨天贶，益感益欣勖益钦。
复雨
作者：弘历
朝代：清
体裁：古风

崇朝云复合，复雨真称意。无雷更无风，悠扬畅容裔。忽作峡流壮，忽作丝棼细。昨夜已淋漓，赖此沉潜继。我坐勤政殿，时正理庶事。理毕宣引见，湿衣亦同慰。
复雨
作者：弘历
朝代：清
体裁：七言律诗

已自青郊庆渥沾，大云又羃远山尖。轻雷隐隐声遥送，入夕��势遂添。谷种吐芽长如助，麦苗抽节润而渐。优叨鸿贶能无慰，劼巩遑宁益守谦。
复雨
作者：弘历
朝代：清
体裁：五言律诗

开船冲浩渺，夹岸望迷离。疏密时相间，渥优今允施。麦收庶少救，禾长正深滋。弥月忧惟释，登秋稔更期。
复雨
作者：弘历
朝代：清
体裁：七言绝句

春雨连绵南国常，优沾真利浸新秧。何当分惠施北省，渴壤都教润霈霶。
复雨
作者：弘历
朝代：清
体裁：古风

昨夜雨已好，侵晨趋问安。视事取近便，依例憩讨源。进止次第毕，驾言万寿山。山气较前佳，吾犹冀泽连。便命肩舆归，御园才登船。雨脚森然落，三峡忽倒悬。丰隆奋厥鼓，列缺扬其鞭。咫尺几曲川，渺若无涯边。但见上与下，一水无馀焉。炎熇顿如失，切体生微寒。此番实畅足，额手慰且虔。明当返清禁，吾将验诸田。
复雨
作者：弘历
朝代：清
体裁：古风

昨日晴旸无雨望，青郊历览心已畅。思量复雨当更佳，夜报轻云翳天上。平明趁爽催归骖，云浓旋洒烟丝�。涿鹿之野五十里，时疏时密均优沾。都中迎銮人毕至，王公大僚及群吏。哈萨陪臣列末班，虽湿衣裳同喜意。行宫驻跸延诹询，咸称膏泽今春频。此雨既渥麦方秀，定期柄穗盈仓囷。入夕滂沱势未止，垂檐琴筑鸣银水。甫才生冀得快霖，祇觉傍偟益怵已。
复雨
作者：弘历
朝代：清
体裁：古风

昨朝快阵恣磅薄，今日畅霔加悠扬。继此旸雨设时若，大田诚可期卜穰。适当阁本至之日，却无诸臣报雨章。复命驰谕询农务，慰愁交廑那刻忘。
复雨
作者：弘历
朝代：清
体裁：七言律诗

昨雨报沾二寸馀，今番晚霈更优初。午炎乍觉湔而尽，夜滴犹欣继以徐。不厌声清奏蕉砌，爱披凉峭透纱疏。渥恩实幸赢常岁，遇讶何修越凛予。
复雨
作者：弘历
朝代：清
体裁：古风

昨霁兹复雨，或零或亦停。明知时行候，未可即望晴。既沾虞过甚，不免意怦怦。山田尚无妨，遥念缱京城。迩年经事多，先事辄忧惊。躁性动难捐，绰度每弗能。傍晚西北风，油云散以轻。入夕倚楹瞻，碧天点疏星。晴定乃大佳，仍因心靡宁。
复雨
作者：弘历
朝代：清
体裁：古风

油云午复低，好雨天重锡。春霖几叠见，慰心增惕息。砌湿牛蹄涔，檐溜鱼眼滴。宫花红濯英，殿柏苍含泽。无风自深沈，入夜犹淅沥。
复雨
作者：弘历
朝代：清
体裁：七言律诗

终日云容时聚散，今宵雨较昨宵赢。幸知此泽继彼泽，讶听前声接后声。吐穗灌浆心以慰，涤炎荡秽气初平。明朝孟朔兼甲子，既雨佳哉又冀晴。
复雨
作者：弘历
朝代：清
体裁：七言律诗

讵是天恩恃更希，尚殷优渥望依依。昨宵飘洒虑虚过，今晓滂沱惬畅霏。忧者喜而病者愈，满斯损矣是斯非。终然无可宽心处，益励兢兢慎敕几。
复雨
作者：弘历
朝代：清
体裁：古风

连朝爽霁逢，昨晚殷雷震。雷而幸弗雨，彻夜阴晴讯。星斗灿达曙，质明雾来迅。晓雾常占晴，此语殊不信。始犹散细脚，继乃霈暴阵。可怜两日晅，得未偿失分。民怨咨谁致，我过任岂吝。坐立胥弗安，展转庸可遁。过午云势开，徬徨慰且慭。十日指期遥，五字吟遣闷。
复雨
作者：弘历
朝代：清
体裁：古风

连朝雨略勤，群称麦回青。过旬雨略间，群称旱象成。譬如娇养子，怙赖其父兄。与之谓当然，少靳则怨生。人情太浇薄，返淳愧不能。安得邀天鉴，绥我屡丰亨。且休举去年，六月雨始零。曷不看今岁，实事公论评。麦亦未回青，旱亦何致成。饼饵已鬻市，禾黍绿云平。即今泽复霈，优渥沟浍盈。幸灾乐祸流，汝口奚由腾。然而总吾过，化民责实膺。
复雨
作者：弘历
朝代：清
体裁：七言律诗

逮旬晴朗太炎蒸，昨晚骤霖气已澄。彻夜浓阴未飞洒，诘晨复雨遂频仍。细霏急霔无非妙，峦霭林烟总绝胜。我独慰心在禾黍，及时暄润助苗兴。
复雨·其一
作者：弘历
朝代：清
体裁：七言绝句

宿雨才收晓雨连，油云阵阵暗遥天。不惟登麦兼滋黍，都道今年胜去年。
复雨·其三
作者：弘历
朝代：清
体裁：七言绝句

平明三寸验公田，忧未多时喜转旋。计闰犹赢先半月，果然厚幸是今年。
复雨·其二
作者：弘历
朝代：清
体裁：七言绝句

远山如沐静无尘，柳色花光总觉新。望雨忧劳得雨喜，不随境改定何人。
复雨·其四
作者：弘历
朝代：清
体裁：七言绝句

润溽町畦水涨塘，即看浸种莳新秧。劭农未敢辄相庆，夏长秋成日正长。
复雨二首·其一
作者：弘历
朝代：清
体裁：古风

云为雨之兆，兆斯足以行。迩来机括动，触石常英英。初犹洒霏微，继乃沛盆倾。惜为时不久，四刻即放晴。景色已改观，尘净树蔚青。润浥坡土香，鲜沃墀花荣。侥倖胜去年，愁暂旋慰生。不能无更望，优沾方惬情。
复雨二首·其二
作者：弘历
朝代：清
体裁：古风

去岁北省旱，西直逮陕甘。为时况久长，戚戚愁民碞。今春屡沐泽，近远颇均沾。京县迩望雨，责已宁从严。远忧辄弗忘，近慰敢即忺。了知无始终，此志惟天监。揽镜正衣冠，何怪霜华添。
复雨叠廿三日韵
作者：弘历
朝代：清
体裁：五言律诗

已喜晴三日，甘膏复继施。是诚鲜所遇，允庆正宜时。呼鹊任曦霁，出蚯识土滋。纪恩兼志畏，敢曰寸心怡。
复雨叠近作夜雨诗韵
作者：弘历
朝代：清
体裁：古风

昨风云未散，半夜翻微雨。晓行仍霏丝，肤寸是润土。然予冀大霈，慰望兼为苦。春巡重省耕，不足所应补。借种有明诏，军书定旁午。民务莫要农，山云晚复吐。初更达五更，银竹织空字。弗骤亦弗徐，可听还可睹。允称大霈哉，较昨泽诚巨。京师均沾否，佳音兹立伫。
复雨叠近作韵
作者：弘历
朝代：清
体裁：五言律诗

又复看微霔，无欣愁益优。那成分寸计，不解旰宵忧。所急大田稼，堪怜半穫麰。何能诿气数，况正策军谋。
复雨放言
作者：弘历
朝代：清
体裁：古风

协纪大雨应时行，昨目间作今盆倾。望霈一滴亦艰致，既沾千里无留停。急点欲飞空转白，沛势少蓄云先青。小筝大瑟鸣万状，顷刻后湖涨影平。我问苑卿水足否，报称七寸添昆明。尚馀尺二待继澍，果满汝愿将恐下隰涝复成。更悟器小斯易盈，如彼渤海稽天之潦，焉能寸许为之增。
复雪
作者：弘历
朝代：清
体裁：七言律诗

中宵云势报浓稠，达旦瀌瀌雨雪浮。弗啻先春更先腊，诚欣惟渥亦惟优。檐留瓦白铺重厚，砌掩砖青扫未休。绥屡后逢占麦稔，敬承何以励吾脩。
复雪
作者：弘历
朝代：清
体裁：七言律诗

京兆朝称渥泽滋，复阴瑞叶复纷披。竖飞错落凝银竹，斜掠宛延撒玉蕤。咫尺楼台浑觉远，接连峰岭若为移。过多翻恐迟芽纽，既雪晴佳又切思。
复雪
作者：弘历
朝代：清
体裁：七言律诗

今冬雪泽已骈填，此次优沾更畅然。大片小珠恣酣放，配藜磅礴与联延。方圭圆璧分难辨，破晓达昏势欲连。稠叠天恩讶何遇，凛盈惟益励勤虔。
复雪
作者：弘历
朝代：清
体裁：五言律诗

依旬真似雨，著地作膏融。积白才成寸，润青堪卜丰。畿南斯过二，山右继称同。次第闻佳信，惕寅并切衷。
复雪
作者：弘历
朝代：清
体裁：七言律诗

南郊逢泽未三朝，恰值园居景物招。彻夜同云浓翼旦，撰辰启跸返东朝。宜晴宜雪恩诚厚，益惕益钦志敢骄。祇有殷勤望鸿捷，六千里外缱心遥。
复雪
作者：弘历
朝代：清
体裁：七言律诗

同云过午落琼花，历夕侵宵势更加。泽继三朝敷渥足，春先十日兆和嘉。装梅宫植舒梅萼，利麦盆签润麦芽。殿瑞启祥真大吉，慰馀益慎敢矜誇。
复雪
作者：弘历
朝代：清
体裁：七言律诗

善晴三日喜无风，过午腊云复布同。急洒徐飘较前渥，连宵达曙报年丰。鸳楼凤阁胥银积，仙木宫梅护玉融。叠沭天恩当何以，夔夔惟益凛渊衷。
复雪
作者：弘历
朝代：清
体裁：五言律诗

善晴欣昨日，复雪值今朝。浩浩迷崖略，瀌瀌接汉霄。玉添待伴陇，膏润宿冬苗。重叠蒙嘉贶，惧滋励旰宵。
复雪
作者：弘历
朝代：清
体裁：五言律诗

复见陵辰雪，虽微泽亦欣。无风徐淡荡，有势忽缤纷。叩谢天恩叠，平加腊景殷。慰中仍盼者，捷报即当闻。
复雪
作者：弘历
朝代：清
体裁：五言律诗

复雪叨天贶，自宵达曙连。缤纷迷旷宇，霶霈湿非烟。诚幸逢膏续，仍欣在腊前。无人相慰藉，独立一酸然。
复雪
作者：弘历
朝代：清
体裁：七言律诗

夜云复雪达崇朝，浩浩漫漫意正骄。屋瓦平铺不分垄，庭柯冻合总封条。尺盈欣此心田沃，寸度赢前天泽饶。适可又思晴亦好，将无过冷碍春韶。
复雪
作者：弘历
朝代：清
体裁：五言律诗

昨晴今复雪，春泽见稀同。落地即为雨，霏空不碍风。已看增飒景，更喜利康功。一节犹微欠，盼殷旗捷红。
复雪
作者：弘历
朝代：清
体裁：古风

浓云两三日，复雪四五更。问夜不忍眠，一喜一惧情。晓起犹飘洒，时疏时密并。阶阳融香泥，瓦阴铺细霙。土膏脉动际，接润诚利耕。九宫虽轮排，三白信符贞。额手庆农祥，遥哉望西成。
复雪
作者：弘历
朝代：清
体裁：五言律诗

稠叠沾膏后，阴晴数日连。每欣细霰集，又值大霙绵。额庆依旬惠，心殷宅尺虔。歉馀种麦广，爱物贶申天。
复雪
作者：弘历
朝代：清
体裁：七言律诗

腊雪欣逢三寸滋，仍殷优渥冀恩施。继兹四日阴晴间，时有繁霙作止披。今晓漫漫方霈泽，过晨细细又升曦。量称三寸琼华积，益善多多足不知。
复雪
作者：弘历
朝代：清
体裁：五言律诗

自辰还至未，既密亦时疏。即即皑皑矣，瀌瀌奕奕如。双眸望无负，三寸积仍馀。始慰筹农愿，园林景起予。
复雪
作者：弘历
朝代：清
体裁：五言律诗

风雪夜交加，严寒切晓车。纷霏迷玉海，散漫捲银沙。纵值年馀闰，虞伤物茁芽。谩云花信迟，农务重看花。
复雪三首·其一
作者：弘历
朝代：清
体裁：七言绝句

晓报浓阴羃远峦，雨缘春暖雪缘寒。虽然膏泽无分别，恐酿严凝意未安。
复雪三首·其三
作者：弘历
朝代：清
体裁：七言绝句

霏霏著地旋消融，积处都无一寸蒙。历览吾心方稍慰，午馀还放日轮红。
复雪三首·其二
作者：弘历
朝代：清
体裁：七言绝句

六出昨逢颇益麦，千林今讶复装梅。设云入画斯诚善，而我宁因看画来。
复雪叠前韵
作者：弘历
朝代：清
体裁：七言律诗

多多益善岂辞嘉，数比恒河难数沙。不冻应为十日雨，入春已是五棱花。瓦端积处势增厚，檐际飘时态欲斜。满缶收来赢沆瀣，三清正好瀹龙芽。
夏冠
作者：弘历
朝代：清
体裁：古风

夏冠取其轻，红纬羃黄葛。行路及逢雨，易藤朱氂掇。团体小于笠，哆口大过钵。一朝各有制，冔收岂相夺。或遇炎暑盛，有时亦偶脱。汉武弗冠事，辟史诗曾抺。然当宴处际，从众吾弗别。恭惟我仁祖，为度式礼括。此处髫龄扈，日夕侍笔札。曾未见弗冠，捡身圣超拔。是诚关大德，讵惟谨小节。五言识实录，景仰心如渴。
夏初瀛台即目
作者：弘历
朝代：清
体裁：七言律诗

敬举常雩蒇事回，仙壶咫尺暂徘徊。花含宿雨迎雕辇，树张清阴覆曲台。水阔凫依宁北去，堂深燕贺定南来。载赓锡宴传佳话，绘壁流连几住回。
夏圭溪山清远
作者：弘历
朝代：清
体裁：七言律诗

焦墨疏皴有古风，夏家家法抚吟中。神情自是清而远，骨格兼饶秀且雄。僧寺几区心与净，客帆千里目难穷。漫嫌割截失名字，惨淡经营孰解同。
夏圭灞桥风雪图
作者：弘历
朝代：清
体裁：七言绝句

驴背风花冷打人，远山忽耸玉嶙峋。谁知了了疏疏笔，郑相诗情尽得神。
夏圭秋江风雨图
作者：弘历
朝代：清

雨丝风片远连天，一棹渔舟万顷烟。无事买鱼沽酒客，却绕书画米家船。
夏圭秋江风雨图
作者：弘历
朝代：清
体裁：七言绝句

雨丝风片远连天，一棹渔舟万顷烟。无事买鱼沽酒客，却饶书画米家船。
夏夕斋居
作者：弘历
朝代：清
体裁：古风

归鸦噪宫城，暮景侵虚殿。金戺罗夏卉，芳被薰风扇。而予适斋居，志岂循物玩。旷怀熙皞治，未惬黔黎愿。抚景每增惭，披衣坐待旦。
夏夜短
作者：弘历
朝代：清
体裁：古风

支枕兴遐心，因歌夏夜短。夜短有长时，时过不复返。习习梧风微，馥馥香露满。手把绿字书，目穷碧天远。待旦彼周公，忘眠我岂但。
夏孟承光殿
作者：弘历
朝代：清
体裁：五言律诗

圆殿号承光，金源松桧苍。迹陈宜赋咏，路便每徜徉。琴瑟含清徵，玑衡协正阳。前朝甘雨足，与物乐时昌。
夏宵月下有怀
作者：弘历
朝代：清
体裁：古风

碧宇写寒光，疏梧含静影。风漪苔篆微，露香花气永。莎鸡砌下吟，萤火叶间炯。九夏过强半，渐作秋前景。流阴信弹指，徨倚观平等。忘言对绿蕉，蕉以无心省。
夏家马路
作者：弘历
朝代：清
体裁：七言绝句

运河东带大河西，左右牢防恃两堤。放淤较前虽积土，加高应畀两堤齐。
夏日万寿山
作者：弘历
朝代：清
体裁：古风

昨夜大雨枕上闻，露布正报降千群。剪檠批答乐不寐，晓晴轻籁吹浮云。视事引见庶绩毕，名山耐可清无尘。岩枝涧叶蔚露气，杂花霏香香袭人。轻舆飒爽欲换祫，念有跻攀仆从臣。军务农功两如意，慰以为惕益励寅。
夏日书怀
作者：弘历
朝代：清
体裁：七言绝句

宫柳阴浓殿阁深，冰幮不受暑来侵。南风未解吾民愠，惭愧苍生爱戴心。
夏日侍皇太后御园赏荷之作
作者：弘历
朝代：清
体裁：七言律诗

水晶宫殿静无尘，绮席冰厨择胜频。喜值麦秋登上稔，得陪荷夏赏芳辰。香因风细常清远，色带雨鲜恰净真。漫道西池桃实好，岂堪王母笑称春。
夏日养心殿
作者：弘历
朝代：清
体裁：古风

视朝虽常例，有如爱礼羊。避热而弗行，是即怠之方。怠则吾岂敢，长年益自蘉。都城烟火多，紫禁围红墙。固皆足致灾，未若园居良。园居且为愧，暂热庸何伤。薰风来殿阁，亦自生微凉。近政抚兰亭，即景玩词芳。
夏日养心殿斋居
作者：弘历
朝代：清
体裁：七言律诗

祭重躬亲每勖予，深沉彤殿暑全祛。虽然长夏浑忘夏，纵不迁居亦肃居。风带凉知雨所致，他应沾愧此仍虚。万几云暇忙犹在，点勘新增四库书。
夏日北远山村泛舟·其一
作者：弘历
朝代：清
体裁：七言律诗

苇岸沙汀曲复斜，溪村一棹玩清嘉。田间野老骑秧马，术上牯牛转水车。试舞鹤雏双羽襹，学讴牧竖数声哑。迎眸好景披图画，何异游仙泛若耶。
夏日北远山村泛舟·其三
作者：弘历
朝代：清
体裁：七言律诗

烟容水态罨篷窗，无恙轻风挂竹䉶。出埭玉包才个个，掠空沙燕故双双。僧归野寺閒行杖，人过山村远吠尨。日暮西峰飞雨脚，拟听彻夜乱珠摐。
夏日北远山村泛舟·其二
作者：弘历
朝代：清
体裁：七言律诗

西山凝黛望中遥，时有轻云出岫飘。润逼林皋当首夏，甘流泉乳想馀姚。连天树色清依槛，得雨溪声涨到桥。寄语方壶员峤客，好携烟侣共呼招。
夏日含经堂
作者：弘历
朝代：清
体裁：五言排律

栋梁朴有馀，几席清无比。炎景玉漏迟，凉飔纱牖美。缥缃富邺侯，体验缅朱子。砌润苔篆青，盆香兰箭紫。物物欣恢炱，吾亦乐同尔。
夏日含经堂
作者：弘历
朝代：清
体裁：五言排律

高轩能却暑，邃室亦生凉。味道研精义，随时爱景光。苑禽鸣处乐，砌卉吐来芳。石鼎閒常煮，瑶琴静不张。诗吟西蜀杜，壁画辋川王。差喜娱清暇，还惭致治康。
夏日大觉寺杂诗·其一
作者：弘历
朝代：清
体裁：七言律诗

九夏原来自有秋，岩斋萧爽足延留。山僧岂解陈蕃榻，别业浑成王粲楼。竹里烹茶白雾写，松间却伞绿云浮。拈须试看前题句，回首俄惊岁月流。
夏日大觉寺杂诗·其三
作者：弘历
朝代：清
体裁：七言律诗

幡影钟声出树遥，披襟偶尔坐僧寮。虚无梵贝空中唱，缥缈天花座上飘。禽鸟杂歌传户外，箖箊爽籁下云标。远公莲社今犹在，送客香风过石桥。
夏日大觉寺杂诗·其二
作者：弘历
朝代：清
体裁：七言律诗

忘怀得地堪消暑，乘兴入山畏不深。爱此罨窗多野趣，底须杖策更幽寻。翠峰自写王家画，飞瀑常调雷氏琴。我有閒愁排未得，祗凭净域一澄心。
夏日奉皇太后宴月有作
作者：弘历
朝代：清
体裁：七言律诗

龙飞瀛海镜光佳，菡萏风香爽气谐。寿酒介眉添鹤算，银蟾腾彩耀榆街。云和细按钧天乐，绛帻方传午夜牌。爱日心殷兼爱月，千秋万载奉思斋。
夏日奉皇太后幸静明园
作者：弘历
朝代：清
体裁：七言律诗

雨后园林景物閒，六龙时幸奉慈颜。花迎步辇饶生意，峰入窗棂濯宿鬟。隔院疏钟偏得得，会心好鸟亦关关。亲承色笑忘烦暑，多少欢欣柳外还。
夏日建福宫·其一
作者：弘历
朝代：清
体裁：七言律诗

松桧阴森绿映筵，可知凤阙有壶天。含风藓面纹常绉，得雨花心色更鲜。弃日一篇诗咏杜，消閒半幅纸临宣。渴乌虬箭无须报，旭影阶除即渐还。
夏日建福宫·其三
作者：弘历
朝代：清
体裁：七言律诗

丹枫底事慕山林，无那松篁潇洒心。境自远尘皆入咏，物含妙理总堪寻。金城漏永芙容静，玉宇宵明象纬沈。正是南薰长养候，好将解阜验鸣琴。
夏日建福宫·其二
作者：弘历
朝代：清
体裁：七言律诗

粉褪新竿几个亭，吟风疏籁亦堪听。最欣幽赏供清睐，何必遐观罨绮棂。鸟过花林红琐碎，烟含兰畹紫丁星。假山彻夜流甘雨，梦作匡庐瀑水泠。
夏日御园即事·其一
作者：弘历
朝代：清
体裁：七言律诗

薄爽浓阴凑阁斋，优游义府散尘怀。气清松竹有馀韵，雨足湖山是处佳。乐志无如对书史，养生常欲去淫哇。临池近学挥枯笔，屋漏痕成更折钗。
夏日御园即事·其三
作者：弘历
朝代：清
体裁：七言律诗

烟岫重重正蔚蓝，谁欤仁者惬心耽。数声蝉韵耳根净，一缕檀烟鼻观参。波浸月光偏泛潋，花承露气越馦馣。敢因清宴渝初志，观象居常玩九三。
夏日御园即事·其二
作者：弘历
朝代：清
体裁：七言律诗

閒斋雨后似秋凄，绿缛轻莎不作泥。却爱清风来牖北，谁将夕照挂林西。玳梁巢冷飞新燕，沙嘴波清浴晚鹥。茂对恢炱思解阜，几曾民物被薰兮。
夏日御园閒咏·其一
作者：弘历
朝代：清
体裁：七言律诗

几暇登楼畅远襟，喜因南亩足甘霖。松篁籁静青含润，溪壑云生翠欲沉。鱼唼花红浮水面，蜗盘藓绿匝阶心。篆凝金字澄怀永，物理民情独自斟。
夏日御园閒咏·其七
作者：弘历
朝代：清
体裁：七言律诗

壶天佳景入窗纱，翠幄千层衬彩霞。林壑画图疑伯虎，池塘鼓吹奏官蛙。天光云影供诗料，鸟语花香长道芽。讵乐萧閒弛乾惕，忧心时切万民家。
夏日御园閒咏·其三
作者：弘历
朝代：清
体裁：七言律诗

风槐烟柳绿成帷，影度纱棂午日迟。暂向几馀閒学草，偶因吟罢亦敲棋。曲池新涨分鱼子，碧宇高空放鹤儿。最爱子西传好句，依稀山静小年时。
夏日御园閒咏·其二
作者：弘历
朝代：清
体裁：七言律诗

霁后园林夏似秋，瀼瀼仙掌露华流。溪声滑笏添新涨，山色疏眉入小楼。疑有片云生晚岫，谁撑扁舫破烟洲。昼长赢得清吟兴，不觉鸡人报午筹。
夏日御园閒咏·其五
作者：弘历
朝代：清
体裁：七言律诗

相风金凤尾当南，绿满文窗生意含。昼永花香醺似醉，雨收天色碧于蓝。行看鱼鸟閒来适，坐拥诗书静里耽。日暮池边还徙倚，一钩新月镜中涵。
夏日御园閒咏·其八
作者：弘历
朝代：清
体裁：七言律诗

绿润红浇景倍新，寻常行处草铺茵。鸟�花片惊眠蝶，鱼傍蒲根避钓人。漫拟閒情吟九夏，那堪忧思度三春。公田雨足心差慰，生物从知天地仁。
夏日御园閒咏·其六
作者：弘历
朝代：清
体裁：七言律诗

清晖阁畔几株松，著雨虬枝绿更浓。每爱涛声吹谡谡，常看盖影荫重重。轩窗静对含朝爽，乌鹊归飞带夕舂。陆叶山花纷斗艳，坚贞只拟待三冬。
夏日御园閒咏·其四
作者：弘历
朝代：清
体裁：七言律诗

偶泛扁舟晚濑明，风摇芦荻洒然清。一天佳景谁为领，几个閒鸥自作盟。山木无言偏得意，野花有分亦敷荣。溪田爱看新秧茁，绿水平畴正好耕。
夏日心远阁二首·其一
作者：弘历
朝代：清
体裁：古风

谁云木叶落，始得见山容。翠盖嵌丹嶂，益觉螺黛浓。探奇辟林关，觅径步萝封。杰阁此稍憩，豁然荡心胸。长烟霭一空，绿树凡几重。麦秋指顾间，触景怀良农。
夏日心远阁二首·其二
作者：弘历
朝代：清
体裁：古风

白云缕遐天，心与云俱远。谁知溪壑幽，即在宸游苑。帷暗阁前树，屏围阁后巘。雾雨时霏霏，野卉清芬满。古鹤隔松闻，长歌谢轩衮。
夏日悦心殿
作者：弘历
朝代：清
体裁：七言律诗

绿树重阴晓露浓，崇基朵殿暑安容。视朝每廑敕几要，驻辇偏怀修已恭。琼岛罨图峰崒嵂，金鳌夹镜水沄溶。适来策骑城西路，聊合于斯悦为农。
夏日承光殿
作者：弘历
朝代：清
体裁：七言律诗

太和清晓简魁元，夏日依然返御园。路顺因之更礼服，驿来便以阅崇轩。随时勤政宁容忽，应变筹军岂易言。卫士漫嫌稍久待，非因问景玩高奔。
夏日斋居
作者：弘历
朝代：清
体裁：古风

方泽将临祀，清跸返法宫。斋居用蠲洁，漏永南薰风。春夏雨早沾，麦禾可冀丰。回忆数年来，厚幸鲜或逢。平秩欣南讹，益切乾乾衷。
夏日斋居
作者：弘历
朝代：清
体裁：七言律诗

昨晓为霖随快霁，晚风阵雨送云行。碧天今日纤翳净，广厦细旃峭爽生。农务莫教萦万虑，人心那得有恒情。斋居政简偏非简，报阅台湾费细评。
夏日斋居重华宫抑斋作
作者：弘历
朝代：清
体裁：七言律诗

琐窗潇洒静无尘，得意忘言旧似新。但使心中无芥蒂，何须尸外列松筠。壁留亥字铜仙驻，案有丁年玉帙陈。却愧向来斋内客，匡床消夏一閒人。
夏日昆明湖上·其一
作者：弘历
朝代：清
体裁：七言绝句

湖阔风来水面凉，四围图画镜中央。登舟底识予心喜，堤外千塍勃绿秧。
夏日昆明湖上·其三
作者：弘历
朝代：清
体裁：七言绝句

绿蒲红芰荡兰桡，不动云帆递细飙。最是今年侥倖处，春来水志未愁消。
夏日昆明湖上·其二
作者：弘历
朝代：清
体裁：七言绝句

雨霁螺峰蔚晓隮，分明披展画屏西。镜桥那畔风光好，出水新荷放欲齐。
夏日昆明湖上·其四
作者：弘历
朝代：清
体裁：七言绝句

西海从来捕鱼处，辟湖以后不施罛。好生未免存人我，观过知仁岂碍夫。
夏日昆明湖上四首·其一
作者：弘历
朝代：清
体裁：七言绝句

雨后明湖偶漾船，涨生新水潋轻烟。一心都大因农慰，万景由来触目鲜。
夏日昆明湖上四首·其三
作者：弘历
朝代：清
体裁：七言绝句

耕织图边川路斜，绿阴霭霭接桑麻。溪塍水足插秧罢，却虑西成日正赊。
夏日昆明湖上四首·其二
作者：弘历
朝代：清
体裁：七言绝句

绿润青浇过雨馀，今年湖景创酬予。谁知夜望朝愁里，送却三春及夏初。
夏日昆明湖上四首·其四
作者：弘历
朝代：清
体裁：七言绝句

桂楫兰桡缓缓移，玉泉可达不多时。黄头拟往教中止，曰放心防即在兹。
夏日池上居
作者：弘历
朝代：清
体裁：七言律诗

回銮五日御园居，斋戒还宫居亦如。将欲兴州避暑幸，可兹夏日纪时虚。七言即景聊酬尔，两度蒙膏真慰予。略觉匆匆来往遽，无须物议早惭诸。
夏日池上居
作者：弘历
朝代：清
体裁：七言律诗

夏日宜居池上居，天光水态澹如如。望云愁早幸过彼，较雨量晴略慰予。祇有殷心盼捷至，岂无逸兴遣几馀。拈吟即景犹嫌惯，校勘欣翻四库书。
夏日池上居
作者：弘历
朝代：清
体裁：七言律诗

池上偏宜夏日居，清风拂暑绿窗虚。种松十载入画格，引水一方垂石渠。恰有遣閒观古帖，幸无隔刻问军书。虽然武定纾缱绻，戒满持盈正慎予。
夏日池上居
作者：弘历
朝代：清
体裁：七言律诗

池上偏宜夏日居，漏长高阁适几馀。略欣时雨时旸候，敢忘曰明曰旦初。隐几那教梦栩蝶，凭窗便可数游鱼。芸编岂必搜奇衍，二典三谟足起予。
夏日池上居
作者：弘历
朝代：清
体裁：七言律诗

池上夏朝例有诗，望霖日引遂教迟。启行伊迩难重置，向作原多聊补为。问景曾非饶逸兴，题图藉是遣烦思。密云午重幸风戢，伫企优沾今庶其。
夏日池上居
作者：弘历
朝代：清
体裁：七言律诗

雨足心田略畅如，水轩耐可适几馀。昔非过去今非住，愁与为稽慰与居。松挟风声拂霜簟，鱼游波面入冰疏。子舆要语收其放，虔巩于斯益凛予。
夏日游狮子园
作者：弘历
朝代：清
体裁：七言律诗

狮子园无六里遥，晓游到亦不崇朝。叠溪过雨声雄涧，峻岭收云朗彻宵。一晌风凉生簟席，四围山翠入松寮。趋庭那忘垂髫况，五十年来白发饶。
夏日游玉泉山
作者：弘历
朝代：清
体裁：七言律诗

仲春一过太匆匆，夏五重来景不同。夹路麦禾足甘雨，绕阶花木畅薰风。虚轩纱牖山遥对，别浦兰舟水曲通。塔影定光无去住，仰瞻犹矗翠云丛。
夏日游玉泉山罗汉洞叠前韵
作者：弘历
朝代：清
体裁：五言律诗

宿具游山兴，因来避暑频。月光瞻古佛，笙韵听新筠。空色原无二，林泉自有真。寄言尘俗客，到此悟迷津。
夏日游玉泉山过青龙桥作
作者：弘历
朝代：清
体裁：五言律诗

晓霁美风露，驾言游玉泉。意行不十里，吟景已双肩。湖涨尾闾泄，暑驱爽气鲜。畅观信可乐，蔚绿满平川。
夏日游香山二首·其一
作者：弘历
朝代：清
体裁：古风

逭暑思清凉，暂憩招提境。茂阴连穷冈，回风来复岭。松篁何潇洒，石泉弄澄泠。妙高真妙高，几席幽且静。窗前老虬枝，童童盘碧影。尘念既云歇，禅心亦以屏。适然何依著，付与閒云领。
夏日游香山二首·其二
作者：弘历
朝代：清
体裁：古风

重基占佳胜，一览富万概。雨后朝爽凑，谽谺新染黛。高楼俯碧川，烟云呈变态。檐树绿婆娑，砌花红琐碎。游心竹素园，匪慕须弥芥。支公价诚论，白傅山今卖。
夏日瀛台
作者：弘历
朝代：清
体裁：古风

雨足旋清禁，诘旦将视朝。勤政敢刻懈，典礼期时昭。取便憩瀛台，波光漾绮寮。涨添鱼鸟乐，地静松柏乔。图云延阁迥，却暑凉风招。补桐已森翠，团阴覆芳翘。夏日读书处，景光昔匪遥。
夏日瀛台·其一
作者：弘历
朝代：清
体裁：七言律诗

文墀绿缛软莎茵，镜水屏山尽远尘。风过横塘筠是佩，雨馀曲岸柳为人。目穷碧落兴怀旧，景艳朱明得句新。犹忆丁年多暇豫，扁舟时泛藕花滨。
夏日瀛台·其二
作者：弘历
朝代：清
体裁：七言律诗

云锁林关绿欲齐，瀛洲一径步芝堤。披馀芸帙香盈手，坐久兰烟篆吐猊。画里湖山空粉墨，镜中楼阁印玻瓈。南薰茂对澄怀永，太液波涵万象低。
夏日瀛台杂诗八首·其一
作者：弘历
朝代：清
体裁：七言绝句

日永亭台爽且静，雨馀花木秀而鲜。朝烟欲敛湖波澈，荷芰香中一放船。
夏日瀛台杂诗八首·其七
作者：弘历
朝代：清
体裁：七言绝句

黍畴桑陌绿云深，晴雨因时一酌斟。丰泽园饶豳野意，当年此日劭农心。
夏日瀛台杂诗八首·其三
作者：弘历
朝代：清
体裁：七言绝句

书屋桐阴依旧圆，每因几暇此留连。乐群当日徘徊处，瞥眼流光廿五年。
夏日瀛台杂诗八首·其二
作者：弘历
朝代：清
体裁：七言绝句

虹堤宛转接崇台，步屧凌晨一朅来。㩀坐忽如临百尺，迎薰亭外镜光开。
夏日瀛台杂诗八首·其五
作者：弘历
朝代：清
体裁：七言绝句

山含宿润澹烟光，试散纡怀趁晓凉。却爱水云最深处，轻飔扑面藕花香。
夏日瀛台杂诗八首·其八
作者：弘历
朝代：清
体裁：七言绝句

窗纳竹风翻邺卷，墨研荷露染涛笺。安心未识安心竟，每藉清机虑暂蠲。
夏日瀛台杂诗八首·其六
作者：弘历
朝代：清
体裁：七言绝句

翰林直讲还陈史，吏部分班为进材。勤政清幽花漏杳，舄声纷自柳阴来。
夏日瀛台杂诗八首·其四
作者：弘历
朝代：清
体裁：七言绝句

春翘秋楚递鲜新，脆促都成世阅人。赢得忘筌才片晌，世间悲喜底为真。
夏日玉泉山
作者：弘历
朝代：清
体裁：古风

兰棹遵川途，水风散空阔。飒然衣袂寒，祝融权为夺。玉泉众水源，地灵远尘窟。标胜搆筑久，嘉树成清樾。徘徊吟旧题，顿觉经时月。游览性所便，每恐妨几务。离宫阅年多，偷閒才一顾。选胜重经营，岂乏容膝处。尚新人尽然，予讵免此误。
夏日玉泉山
作者：弘历
朝代：清
体裁：七言律诗

名山逾月未清游，宵旰常怀望雨忧。讵止甘霖能起槁，恰当长夏解消愁。亦来祈泽还归去，那似乘凉此重留。喜便吟诗吟便置，何妨万景恁纷投。
夏日玉泉山
作者：弘历
朝代：清
体裁：七言律诗

溯洄灵沼静明通，舣棹山泉骋目穷。花月梦过丽春节，轩窗凉受好薰风。一时揽结忘言表，昨岁光阴想像中。半月愁期半朝遣，寻思无逸惕渊衷。
夏日玉泉山
作者：弘历
朝代：清
体裁：古风

鸣鞭趁晓凉，言指名山游。名山岂在多，一峰泉上头。威纡西北来，于此结神邱。水木既明净，洞壑还清幽。雨后波声壮，风前岚气收。筑塔将断手，开轩正延眸。低田及高垄，无不绿如油。信矣慰此日，遥哉待三秋。回忆望泽初，其愁可少不。
夏日玉泉山·其一
作者：弘历
朝代：清
体裁：七言绝句

路岐来往虽经屡，未探深幽向二年。特地清游当夏霁，山灵为我捲朝烟。
夏日玉泉山·其三
作者：弘历
朝代：清
体裁：七言绝句

萝径因幽偏得趣，云峰含润独超群。清音斋静思烹茗，便掇松枝石鼎焚。
夏日玉泉山·其二
作者：弘历
朝代：清
体裁：七言绝句

趵突灵泉经雨壮，翠岩浓樾浥尘消。俯临镜水心中澈，仰接天花云外飘。
夏日玉泉山·其四
作者：弘历
朝代：清
体裁：七言绝句

水郭烟村入画图，观农满意畅吟觚。旧踪漫问芙蓉殿，菌址苔基半有无。
夏日至上书房示弘曕辈
作者：弘历
朝代：清
体裁：五言律诗

师友罗时彦，经书萃讲筵。真诠探月窟，妙理悟鱼渊。广厦无烦暑，分阴惜细旃。耽诗漫学我，努力且希贤。
夏日讨源书屋
作者：弘历
朝代：清
体裁：五言律诗

书屋西园里，由来近畅春。问安此憩息，敕政览敷陈。不觉半年隔，又临仲夏新。讨源竟何若，所愧尚迷津。
夏日讨源书屋
作者：弘历
朝代：清
体裁：七言律诗

夏凊于斯退食频，林扉如沐净无尘。遴材贤否阅多士，咨政俞吁觐众臣。幸遇雨滋慰犹浅，却看云散惜诚真。自知不知足为过，观过或为不远仁。
夏日讨源书屋
作者：弘历
朝代：清
体裁：五言律诗

春永寿萱开，问安承喜回。苑墙非隔远，书屋便因来。祇励敕几志，宁誇咏物材。分明阅岁景，弹指讶疑才。
夏日讨源书屋
作者：弘历
朝代：清
体裁：七言律诗

清跸起居晨露瀼，仙园雨后乐无央。退临书屋臣邻接，原似年时景物芳。天眷承馀知凛切，圣文味处觉思长。属辞晰理颇犹易，独是躬行恧未遑。
夏日讨源书屋
作者：弘历
朝代：清
体裁：七言绝句

溪堂清谧问安回，视政馀閒芸帙陪。又是常年夏凊候，金萱雨后几枝开。
夏日讨源书屋
作者：弘历
朝代：清
体裁：五言律诗

问安仙籞便，退食水斋临。黄屋非尧志，薰弦学舜心。经书昭自古，堂构肯斯今。津逮依然近，其源要在寻。
夏日讨源书屋
作者：弘历
朝代：清
体裁：五言律诗

问安宜夏凊，退食正辰牌。于此常勤政，诸凡敢懈怀。荷清香到席，松古爽延斋。理趣尧年示，瞠乎不可阶。